**Anexa nr. 2**

**la Normele metodologice**

***Anexa 2a. Raport individual/preliminar/final de evaluare pentru organizațiile de cercetare prevăzute la art. 7, 8 și 8^1 din Ordonanța Guvernului nr. 57/2002, aprobată cu modificări și completări prin Legea nr. 324/2003, cu modificările și completările ulterioare, care declară ca domeniu de activitate „cercetarea fundamentală”, cu excepția instituțiilor de învățământ superior de stat sau particulare***

**RAPORT INDIVIDUAL/PRELIMINAR/FINAL DE EVALUARE**

***(după caz)***

**Denumirea organizației de cercetare: ...**

**Perioada evaluată: ...**

**Data vizitei: ...**

**Componența echipei de experți evaluatori independenți**

**Date evaluator 1 - raportor echipă de experți evaluatori independenți**

**Nume și prenume: ...**

**Date evaluator 2**

**Nume și prenume: ...**

**Date evaluator 3**

**Nume și prenume:**

Stabilirea punctajelor pentru indicatorii aferenți criteriilor generale I și II se va face prin corelarea rezultatelor cu numărul de cercetători (CS I, CS II, CS III), echivalent normă întreagă, afiliați organizației de cercetare evaluate.

Se vor lua în considerare numai rezultatele prevăzute la indicatorii II.1 și II.2, pentru care autorul și-a declarat afilierea la organizația de cercetare respectivă.

Indicatorii de performanță asociați unui indicator sunt necumulativi.

În cazul organizațiilor de cercetare fără personalitate juridică, punctajele aferente criteriilor generale III-VI se vor stabili și prin analizarea indicatorilor aferenți instituției în subordonarea căreia acestea se află.

| **CRITERIU GENERAL** | **INDICATORI** | **PUNCTAJ MAXIM** | **PUNCTAJ OBȚINUT** | **COMENTARIU** |
| --- | --- | --- | --- | --- |
| **I. ACTIVITATEA DE DEZVOLTARE ȘI INOVARE** | I.1 Capacitatea de a atrage și de a gestiona fondurile de cercetare | 10 |  |  |
| I.2 Manifestări științifice organizate | 3 |  |  |
| I.3 Capacitatea de a dezvolta servicii, tehnologii, produse | 10 |  |  |
| I.4 Editarea și publicarea de reviste proprii ale organizației de cercetare sau cu implicarea cercetătorilor din organizație | 3 |  |  |
| I.5 Capacitatea de a pregăti tineri cercetători (doctorat, postdoctorat) | 8 |  |  |
| **TOTAL** | **34** |  |  |

**Indicator I.1 Capacitatea de a atrage și de a gestiona fondurile de cercetare**

* *Se analizează măsura în care organizația de cercetare demonstrează capacitatea de a atrage fonduri din câștigarea prin competiție a unor granturi/contracte obținute de la organizații/instituții naționale sau internaționale și de a gestiona resursele financiare disponibile.*
* *Indicatorii de performanță asociați indicatorului I.1 sunt:*
* *Contracte obținute/granturi câștigate de organizația de cercetare din fonduri europene/internaționale (număr);*
* *Valoarea contractelor obținute/granturilor câștigate de organizația de cercetare de la organizații/instituții internaționale (sumele din evidențele contabile ale organizației de cercetare care provin din contracte/granturi internaționale, exprimate ca procent din bugetul total);*
* *Contracte obținute/granturi câștigate de organizația de cercetare de la organizații/instituții naționale (număr);*
* *Valoarea contractelor obținute/granturilor câștigate de organizația de cercetare de la organizații/instituții naționale (sumele din evidențele contabile ale organizației de cercetare care provin din contracte/granturi naționale, exprimate ca procent din bugetul total);*
* *Structura bugetului în funcție de specificul organizației de cercetare pe ultimii 5 ani.*
* *Se analizează ponderea fondurilor atrase prin competiții de proiecte organizate la nivel național/internațional și prin contracte obținute în raport cu bugetul organizației.*
* *Se evaluează cu precădere câștigarea de către organizație prin competiție a unor granturi/contracte de la organizații/instituții naționale și internaționale.*

**Indicator I.2 Manifestări științifice organizate**

* *Se analizează măsura în care organizația de cercetare, pentru diseminarea rezultatelor cercetării științifice, a organizat, atât în calitate de coordonator, cât și în parteneriat cu alte organizații de cercetare, manifestări științifice (congrese, conferințe, simpozioane, workshop-uri) sau școli de vară internaționale și/sau naționale;*
* *Indicatorii de performanță asociați indicatorului I.2 sunt:*
* *Manifestări științifice (congrese, conferințe, simpozioane, workshop-uri) sau școli de vară internaționale organizate;*
* *Manifestări științifice (congrese, conferințe, simpozioane, workshop-uri) sau școli de vară naționale organizate.*
* *Se evaluează cu precădere organizarea de manifestări științifice internaționale.*

*Notă: În cazul manifestărilor științifice internaționale (organizate cu prezență fizică sau în format hibrid) se are în vedere o pondere de minimum 20% a participanților din străinătate.*

**Indicator I.3 Capacitatea de a dezvolta servicii, tehnologii, produse**

* *Se analizează măsura în care organizația de cercetare are impact societal, economic și social prin demonstrarea capacității de a dezvolta servicii, tehnologii, produse, reflectată, în funcție de misiunea organizației de cercetare, prin produse/tehnologii/metodologii dezvoltate/postate/rapoarte/studii de interes public/servicii de cercetare/consultanță/studii de impact.*
* *Indicatorii de performanță asociați indicatorului I.3 sunt:*
* *Produse/tehnologii/metodologii dezvoltate prin activități de cercetare rezultate în urma unor contracte economice sau de cercetare științifică;*
* *Tehnologii și servicii puse la dispoziția altor centre de cercetare pe bază de contract/colaborări proiecte (inclusiv postate în EERTIS - https://eertis.eu/) sau Open access;*
* *Rapoarte/studii de interes public sau cu beneficiari privați.*
* *Se evaluează cu precădere, în raport cu misiunea organizației de cercetare științifică, măsura în care aceasta demonstrează capacitatea de a dezvolta servicii, tehnologii, produse pentru beneficiari publici sau privați prin: rapoarte/studii/servicii de cercetare/consultanță/sisteme software de editare, publicare și de consultare on line de informații științifice/ studii teoretice cu impact social sau în alte științe obținute prin competiție, comandate sau realizate la solicitarea beneficiarilor sau cu impact social sau în alte științe dovedite prin documente oficiale/relații contractuale/solicitări/comenzi.*

**Indicatorul I.4 Editarea și publicarea de reviste proprii ale organizației de cercetare sau cu implicarea cercetătorilor din organizație**

* *Se analizează măsura în care organizația de cercetare demonstrează capacitatea de a contribui la diseminarea rezultatelor cercetării științifice de calitate prin editarea și publicarea de reviste proprii indexate în Web of Science sau în alte baze de date internaționale recunoscute specifice domeniului și gradul de implicare al cercetătorilor din organizație în editarea și publicarea de reviste indexate în baze de date internaționale recunoscute (Web of Science etc.).*
* *Indicatorii de performanță asociați indicatorului I.4 sunt:*
* *Editarea și publicarea de către organizația de cercetare a unei reviste proprii indexată Web of Science (Journal Citation Reports Q1/Q2/Q3/Q4, Emerging Sources Citation Index sau, în plus, Arts & Humanities Citation Index, pentru științele umaniste), SCOPUS;*
* *Editarea și publicarea de către organizația de cercetare a unei reviste proprii indexată CNCS (A sau B) sau în altă BDI recunoscută specifică domeniului;*
* *Persoane afiliate organizației de cercetare evaluate având calitatea de editor șef al unei reviste indexată Web of Science (Journal Citation Reports Q1/Q2/Q3/Q4, Emerging Sources Citation Index sau, în plus, Arts & Humanities Citation Index, pentru științele umaniste), SCOPUS;*
* *Persoane afiliate organizației de cercetare evaluate din domeniul științe umaniste având calitatea de editor șef al unei reviste indexate CNCS (A sau B).*
* *Se evaluează cu precădere, în raport cu resursele disponibile, măsura în care organizația de cercetare demonstrează capacitatea de a edita și publica o revistă proprie indexată în baze de date internaționale recunoscute și un grad ridicat de implicare al cercetătorilor din organizație în editarea și publicarea unor reviste indexate în baze de date internaționale recunoscute.*

*Notă:* *În cazul revistelor indexate Journal Citation Reports, se vor lua în considerare factorii de impact (IF) sau scorurile de influență (AIS) calculate de Web of Science.*

*Se consideră cea mai bună încadrare Q1, Q2, Q3 sau Q4 (între IF și AIS) din ultimele 5 ediții publicate de Journal Citation Reports raportat la anul evaluării.*

**Indicator I.5. Capacitatea de a pregăti tineri cercetători (doctorat, postdoctorat)**

* *Se analizează măsura în care organizația de cercetare contribuie la formarea de tineri cercetători (studii doctorale și postdoctorale) prin pregătirea de teze de doctorat în sectoare/departamente din organizația de cercetare, participări ale cercetătorilor din organizația de cercetare ca membri în comisii de susținere publică sau comisii de îndrumare ale tezelor de doctorat, cercetători având calitatea de conducător de doctorat care activează în organizație sau proiecte POSDRU/ POCU/ MSCA/ PNCDI/ PNRR de cercetare postdoctorală și doctorală câștigate/derulate de organizația de cercetare.*
* *Indicatorii de performanță asociați indicatorului I.5 sunt:*
* *Teze de doctorat pregătite sau stagii postdoctorale efectuate în sectoare/departamente din cadrul organizației de cercetare;*
* *Cercetători afiliați organizației de cercetare care au participat ca membri în comisii de susținere publică a unei teze de doctorat sau în comisii de îndrumare ale tezelor de doctorat;*
* *Conducători de doctorat care activează în organizația de cercetare;*
* *Proiecte POSDRU/POCU/MSCA/PNCDI/PNRR de cercetare postdoctorală și doctorală câștigate/derulate de organizația de cercetare;*
* *Doctoranzi/cercetători postdoctoranzi în cadrul organizației de cercetare.*
* *Se evaluează cu precădere dacă organizația de cercetare demonstrează că a avut contribuții la formarea de tineri cercetători (studii doctorale și postdoctorale) prin cercetători având calitate de conducători de doctorat care activează în organizația de cercetare, atragerea de doctoranzi/cercetători postdoctoranzi în cadrul organizației de cercetare, pregătirea de teze de doctorat în sectoare/departamente din organizația de cercetare, participări ale cercetătorilor din organizația de cercetare ca membri în comisii de susținere publică și comisii de îndrumare ale tezelor de doctorat sau prin proiecte POSDRU/POCU/MSCA/PNCDI/PNRR de cercetare postdoctorală și doctorală câștigate/derulate de organizația de cercetare.*

|  |  |  |  |  |
| --- | --- | --- | --- | --- |
| **CRITERIU GENERAL** | **INDICATORI** | **PUNCTAJ MAXIM** | **PUNCTAJ OBȚINUT** | **COMENTARIU** |
| **II. REZULTATELE ACTIVITĂȚII DE CERCETARE ȘI IMPACT LA NIVEL INTERNAȚIONAL ȘI NAȚIONAL** | **II.1** Lucrări de amploare și importanță fundamentală; cărți, tratate, enciclopedii, monografii, studii și capitole coordonate/publicate/editate; articole publicate; brevete aplicate/valorificate/obținute | 50 |  |  |
| **II.2** Lucrări și comunicări prezentate la manifestări științifice | 6 |  |  |
| **II.3** Vizibilitate și impact al lucrărilor publicate | 10 |  |  |
| **TOTAL** | **66** |  |  |

**Indicator II.1 Lucrări de amploare și importanță fundamentală; cărți, tratate, enciclopedii, monografii, studii și capitole coordonate/publicate/editate; articole publicate; brevete aplicate/valorificate/obținute**

* *Se analizează productivitatea organizației de cercetare în raport cu resursele avute la dispoziție (inclusiv cele umane), respectiv cu finanțarea de care a beneficiat organizația de cercetare, din perspectiva producției științifice materializată în funcție de misiunea specifică organizației de cercetare în: tratate/cărți/monografii publicate de cercetătorii din organizația de cercetare în calitate de autori sau editori la edituri internaționale și naționale consacrate, capitole în aceste categorii de publicații, articole publicate în reviste indexate (Journal Citation Reports Q1, Q2, Q3, Q4, Emerging Sources Citation Index sau, în plus, Arts & Humanities Citation Index, pentru științe umaniste), SCOPUS, IEEE sau indexate CNSC (A sau B), ediții critice, brevete aplicate/valorificate/obținute.*
* *Indicatorii de performanță asociați indicatorului II.1 sunt:*
* *Dicționare, atlase, enciclopedii (tipărite sau online);*
* *Tratate/cărți/monografii publicate în calitate de autor la o editură consacrată din străinătate;*
* *Tratate/cărți/monografii publicate în calitate de editor/coordonator la o editură consacrată din străinătate;*
* *Tratate/cărți/monografii publicate în calitate de autor la Editura Academiei Române;*
* *Tratate/cărți/monografii publicate în calitate de editor/coordonator la Editura Academiei Române;*
* *Tratate/cărți/monografii publicate în calitate de autor la o editură clasificată CNCS A sau B (în cazul domeniului umanist) sau la o editură consacrată din țară (în cazul celorlalte domenii);*
* *Tratate/cărți/monografii publicate în calitate de editor/coordonator la o editură clasificată CNCS A sau B (în cazul domeniului umanist) sau la o editură consacrată din țară (în cazul celorlalte domenii);*
* *Capitole în tratate/cărți/monografii publicate la o editură consacrată din străinătate;*
* *Capitole în tratate/cărți/monografii publicate la Editura Academiei Române;*
* *Capitole în tratate/cărți/monografii publicate la o editură clasificată CNCS A sau B (în cazul domeniului umanist) sau la o editură consacrată din țară (în cazul celorlalte domenii);*
* *Articole publicate într-o revistă indexată Web of Scenice (Journal Citation Reports Q1, Q2, Q3, Q4, Emerging Sources Citation Index sau, în plus, Arts & Humanities Citation Index, pentru științe umaniste), SCOPUS, IEEE;*
* *Articole publicate într-o revistă indexată CNSC (A sau B), pentru științe umaniste ;*
* *Cereri de brevete înregistrate și publicate;*
* *Brevete aplicate/valorificate la nivel național sau internațional sau valorificate la nivel internațional (cu prioritate UE/OCDE);*
* *Brevete obținute la nivel internațional (cu prioritate UE/OCDE) sau la nivel național.*
* *Se evaluează cu precădere o productivitate ridicată a organizației de cercetare din perspectiva producției științifice, materializată, în funcție de misiunea specifică organizației de cercetare, în dicționare, atlase, enciclopedii (tipărite sau online), tratate/cărți/monografii publicate de cercetătorii din organizația de cercetare în calitate de autori sau editori la edituri internaționale și naționale consacrate, capitole în aceste categorii de publicații, articole publicate în reviste indexate Web of Science (Journal Citation Reports Q1, Q2, Q3, Q4, Emerging Sources Citation Index sau, în plus, Arts & Humanities Citation Index pentru științe umaniste), SCOPUS, IEEE sau articole publicate într-o revistă indexată CNSC (A sau B), pentru științe umaniste.*
* *Se evaluează cu precădere brevetele aplicate/valorificate în ”Registrul național al brevetelor de invenție”, în cadrul OSIM, România, brevetele internaționale înregistrate la Oficiul European de Brevete (European Patent Office – EPO) sau în Organizația Mondială a Proprietății intelectuale (World Intelectual Property Organization, WIPO) sau la alte baze de date pentru brevete internaționale, în situația în care corespund misiunii organizației de cercetare.*

*Notă: În cazul revistelor indexate Journal Citation Reports, se vor lua în considerare factorii de impact (IF) sau scorurile de influență (AIS) calculate de Web of Scenice. Se consideră cea mai bună încadrare Q1, Q2, Q3 sau Q4 (între IF și AIS) din ultimele 5 ediții publicate de Journal Citation Reports raportat la anul evaluării.*

În cazul articolelor, se vor lua în considerare numai cele pentru care autorul a precizat afilierea la organizația de cercetare evaluată.

**Indicator II.2 Lucrări prezentate și comunicări la manifestări științifice**

* *Se analizează măsura în care cercetătorii științifici din organizația de cercetare diseminează și testează rezultatele cercetărilor derulate în cadrul unor evenimente științifice de prestigiu.*
* *Indicatorii de performanță asociați indicatorului II.2 sunt:*
* *Lucrări prezentate la manifestări științifice internaționale, publicate într-un volum indexat Web of Science - Conference Proceedings Citation Index (CPCI-S), Conference Proceedings Citation Index- Social Science & Humanities (CPCI-SSH), clasificate IEEE proceedings;*
* *Lucrări prezentate la o manifestare științifică internațională, publicate într-un volum editat cu ISBN (non – WoS);*
* *Lucrări invitate/keynote prezentate la o manifestare științifică internațională;*
* *Lucrări invitate/keynote prezentate la o manifestare științifică națională.*
* *Se evaluează cu precădere un grad ridicat de diseminare a rezultatelor cercetării științifice din organizație prin intermediul participării cercetătorilor științifici la evenimente științifice internaționale de prestigiu și publicarea prezentărilor realizate în volume ale conferințelor indexate Web of Science (WOS) sau cu ISBN (non - WOS), prin invitarea acestora în calitate de keynote speakers la manifestări științifice naționale și internaționale.*

*Notă: În cazul lucrărilor prezentate la manifestări științifice, se vor lua în considerare numai cele pentru care autorul a precizat afilierea la organizația de cercetare evaluată.*

**Indicator II.3 Vizibilitate și impact al lucrărilor publicate**

* *Se analizează vizibilitatea științifică și impactul publicațiilor organizației de cercetare prin intermediul numărului de citări consemnate de acestea în reviste indexate Web of Science, SCOPUS, IEEE sau, în plus, pentru științe umaniste Arts & Humanities Citation Index, reviste indexate CNCS (A sau B) și cărți (exclus autocitări).*
* *Indicatorii de performanță asociați indicatorului II.3 sunt:*
* *Număr citări acumulate de organizația de cercetare în perioada supusă evaluării în următoarele baze de date:*

*- Web of Science;*

*- SCOPUS; IEEE;*

*-în plus, pentru științe umaniste, Arts & Humanities Citation Index, în reviste indexate CNCS (A sau B) și cărți.*

* *Se evaluează cu precădere identificarea unui număr important de citări, în perioada analizată, ale lucrărilor publicate de organizația de cercetare în reviste indexate WOS, SCOPUS, IEEE sau, în plus, pentru științe umaniste Arts & Humanities Citation Index, în reviste indexate CNCS (A sau B) și cărți, indiferent de anul apariției lucrării citate.*

*Notă: În cazul citărilor, se vor lua în considerare numai cele pentru lucrările publicate de autor cu afiliere la organizația de cercetare evaluată.*

| **CRITERIU GENERAL** | **INDICATORI** | **PUNCTAJ MAXIM** | **PUNCTAJ OBȚINUT** | **COMENTARIU** |
| --- | --- | --- | --- | --- |
| **III.** **MANAGEMENT ȘI CAPACITATE INSTITUȚIONALĂ** | III.1 Sistemul de management al calității (certificare de către instituții abilitate) | 5 |  |  |
| III.2 Regulamente, norme, proceduri implementate la nivelul organizației de cercetare | 5 |  |  |
| III.3 Etica și integritatea academică în cercetare | 5 |  |  |
| III.4 Infrastructura de cercetare corelată cu misiunea și obiectivele organizației de cercetare (modul în care infrastructura răspunde misiunii organizației de cercetare) | 12 |  |  |
| III.5 Organizație de cercetare membră în rețele științifice/structuri asociative | 7 |  |  |
| III.6 Laboratoare de încercări, teste, analize acreditate/neacreditate; biblioteci și baze de date Open access create/administrate, în măsura în care au existat fonduri disponibile | 7 |  |  |
| III.7 Gradul de digitalizare al organizației de cercetare | 5 |  |  |
| **TOTAL** | **46** |  |  |

**Indicator III.1 Sistemul de management al calității (certificare de către instituții abilitate)**

* *Se analizează dacă organizația are regulament/procedură internă de management al calității elaborată, aprobată și implementată, manual al calității și alte proceduri specifice, precum și dacă organizația de cercetare a fost acreditată de instituții abilitate în domeniul managementului calității.*
* *Se evaluează cu precădere dacă organizația are regulament/procedură de managementul calității implementată, manual al calității, procedură de tratare a riscurilor și oportunităților și, în general, existența unor proceduri privind calitatea pentru activitățile derulate.*
* *Punctajul maxim se acordă atunci când organizația de cercetare face dovada unei acreditări ISO 9001 din partea unei instituții abilitate.*

**Indicator III.2 Regulamente, norme, proceduri implementate la nivelul organizației de cercetare**

* *Se analizează dacă organizația de cercetare are regulament de organizare și funcționare și regulament intern actualizate conform reglementărilor legale în vigoare, regulamente/proceduri elaborate, aprobate și implementate privind managementul activității de cercetare, evaluarea performanțelor salariaților, integritate, egalitate de șanse etc.*
* *Se evaluează cu precădere un grad ridicat de implementare a regulamentelor, normelor și procedurilor și un grad ridicat de încredere în Sistemul de control intern managerial (SCIM) al organizației de cercetare.*

**Indicator III.3 Etica și integritatea academică în cercetare**

* *Se analizează existența codului de etică, comisiei de etică și integritate academică, a procedurii specifice pentru funcționarea comisiei și măsura în care comisia își dovedește funcționalitatea în cazul unor sesizări.*
* *Se evaluează cu precădere dacă organizația de cercetare are cod de etică, procedură de funcționare a comisie de etică elaborate, aprobate și implementate, existența comisiei de etică și integritate academică și documente care atestă funcționarea comisiei de etică, în cazul unor sesizări.*

**Indicator III.4 Infrastructura de cercetare corelată cu misiunea și obiectivele organizației de cercetare**

* *Se analizează măsura în care infrastructura răspunde misiunii organizației de cercetare și gradul de dezvoltare al infrastructurii de cercetare-dezvoltare și inovare în raport cu activitățile derulate în cadrul organizației de cercetare.*
* *Se evaluează cu precădere dacă infrastructura de cercetare este adecvată misiunii organizației de cercetare, un grad ridicat de dezvoltare al acesteia, precum și existența unei strategii și a unui plan de investiții.*

**Indicator III.5 Organizație de cercetare membră în rețele științifice/structuri asociative**

* *Se analizează capacitatea organizației de cercetare de a se integra în rețele de cercetare și structuri asociative dovedită prin acorduri/protocoale încheiate și alte documente furnizate de organizație privind funcționalitatea parteneriatelor, cu accent pe depunerea și câștigarea în comun de proiecte, organizarea de evenimente științifice comune, elaborarea de publicații științifice etc.*
* *Se evaluează cu precădere dacă organizația de cercetare are încheiate acorduri/protocoale de colaborare, dacă există documente doveditoare privind faptul că acestea sunt funcționale (depunerea și câștigarea de proiecte în parteneriat, organizarea de manifestări științifice în parteneriat, elaborarea în comun de articole/studii/cărți etc.)*

**Indicator III.6 Laboratoare de încercări, teste, analize acreditate/neacreditate; biblioteci și baze de date Open access create/administrate *- în măsura în care au existat fonduri disponibile***

* *Se analizează, în corelație cu domeniul în care activează organizația de cercetare și fondurile disponibile, gradul de dotare al organizației de cercetare cu laboratoare de încercări, teste, analize și situația acreditării acestora sau existența unor biblioteci proprii, baze de date Open access și intensitatea accesării acestora.*
* *Se evaluează cu precădere dacă, în corelație cu fondurile disponibile și domeniul în care activează, organizația de cercetare are laboratoare de încercări, teste, analize și dacă acestea sunt acreditate sau in curs de acreditare* ***sau*** *se evaluează cu precădere dacă are bibliotecă proprie* ***sau*** *baze de date Open access și dacă există dovezi că informațiile științifice din bibliotecă, bazele de date Open access au fost accesate.*

**Indicator** **III.7** **Gradul de digitalizare al organizației de cercetare**

* *Se analizează dacă, în raport cu misiunea organizației de cercetare și în corelație cu standardele actuale în domeniu, infrastructura IT este adecvată desfășurării activității cercetătorilor și măsura în care organizația de cercetare are un website actualizat cu rezultatele cercetărilor realizate în organizația de cercetare în regim open acces.*
* *Se evaluează cu precădere dacă infrastructura IT este adecvată misiunii organizației de cercetare, organizația de cercetare are website în limba română și limba engleză și, în corelație cu fondurile disponibile, website-ul este actualizat cu rezultate ale cercetării publicate în regim Open access.*

| **CRITERIU GENERAL** | **INDICATORI** | **PUNCTAJ MAXIM** | **PUNCTAJ OBȚINUT** | **COMENTARIU** |
| --- | --- | --- | --- | --- |
| **IV. PERFORMANȚA ȘI IMPACTUL SOCIOECONOMIC** | IV.1 Măsura în care activitatea răspunde unor interese publice de importanță națională sau locală, în corelație cu misiunea organizației de cercetare | 10 |  |  |
| IV.2 Capacitatea de a dezvolta colaborări naționale și internaționale | 6 |  |  |
| IV.3 Contribuția la știința și cultura națională și mondială | 10 |  |  |
| **TOTAL** | **26** |  |  |

**Indicator IV.1 Măsura în care activitatea răspunde unor interese publice de importanță națională sau locală**

* *Se analizează dacă activitatea desfășurată de organizația de cercetare răspunde unor interese publice de importanță națională sau locală în corelație cu misiunea acesteia, dacă realizează studii, proiecte sectoriale, proiecte de cercetare de impact local sau național; servicii de cercetare pentru sau în parteneriat cu operatori economici.*
* *Se evaluează cu precădere coordonarea sau participarea la elaborarea unor lucrări complexe cu impact național și local.*

**Indicator IV.2 Capacitatea de a dezvolta colaborări naționale și internaționale**

* *Se analizează capacitatea organizației de cercetare de a dezvolta colaborări naționale și internaționale care au ca rezultate principale utilizarea în comun a unor componente ale infrastructurii de cercetare, asigurarea accesului cercetătorilor din alte organizații de cercetare la diferite componente ale infrastructurii proprii, servicii suport pentru alte organizații de cercetare sau cercetători din afara organizației, cooptarea de organizații partenere sau cercetători din alte organizații în proiectele inițiate.*
* *Se evaluează cu precădere existența unor dovezi privind gradul ridicat de utilizare în comun a infrastructurii cu alte organizații de cercetare, punerea la dispoziție a unor componente din infrastructura de cercetare pentru utilizarea de către cercetători din alte organizații de cercetare, furnizarea de servicii către alte organizații de cercetare sau cercetători din cadrul acestora, atragerea de cercetători sau organizații de cercetare în proiecte de cercetare tip inter și transdisciplinare.*

**Indicator IV.3 Contribuția la știința și cultura națională și mondială**

* *Se analizează lucrările identificate de organizația de cercetare ca fiind de referință pentru știința și cultura națională și mondială din perspectiva contribuțiilor aduse de organizația de cercetare prin intermediul acestora și a dovezilor privind gradul de recunoaștere a impactului acestora de către comunitatea științifică națională și internațională.*
* *Se evaluează cu precădere publicarea de lucrări de referință pentru domeniul respectiv, de ex. handbook; dicționare/enciclopedii; cărți la cele mai prestigioase edituri; rezultate evidențiate, de exemplu, pe coperta unor reviste de prestigiu, organizarea de activități de diseminare a rezultatelor activității științifice prin evenimente/studii/rapoarte de amploare și cu prestigiu dovedit în comunitatea științifică națională și internațională.*

| **CRITERIU GENERAL** | **INDICATORI** | **PUNCTAJ MAXIM** | **PUNCTAJ OBȚINUT** | **COMENTARIU** |
| --- | --- | --- | --- | --- |
| **V. RESURSE UMANE** | V.1 Structura personalului pe grade științifice și ponderea conducătorilor de doctorat, respectiv oportunități de evoluție în carieră | 3 |  |  |
| V.2 Membri în colectivul de redacție al unei reviste naționale/internaționale (cotată de *Web of Science*, SCOPUS) sau în colectivul editorial al unor edituri internaționale consacrate; membri în think tank/grup internațional de experți la nivel european/mondial; membri (*fellow*, *senior*) ai unei societăți științifice internaționale | 3 |  |  |
| V.3 Membri în conducerea/comitetul științific al unei organizații/asociații internaționale de specialitate | 3 |  |  |
| V.4 Membri / experți în comisii/grupuri mixte de lucru ale autorităților publice la nivel național | 3 |  |  |
| V.5 Membri în consiliul unei școlii universitare de doctorat sau consiliul unei școli doctorale (CSUD); membri (*fellow*, *senior*) ai unei societăți științifice naționale; membri în comitet științific/editorial al unei reviste naționale de prestigiu | 3 |  |  |
| V.6 Premii/distincții/titluri | 3 |  |  |
| **TOTAL** | **18** |  |  |

**Indicator V.1 Structura personalului pe grade științifice și ponderea conducătorilor de doctorat, respectiv oportunități de evoluție în carieră**

* *Se analizează oportunitățile de evoluție în carieră oferite de organizația de cercetare membrilor săi, structura personalului de cercetare științifică pe grade științifice, numărul și ponderea doctorilor în științe, a conducătorilor de doctorat, calitatea echipei de cercetare în ansamblul său și măsura în care aceasta este adecvată misiunii și activităților derulate de organizația de cercetare.*
* *Se evaluează cu precădere oportunitățile de evoluție în carieră oferite cercetătorilor în cadrul organizației de cercetare, o structură echilibrată a personalului total și a personalului de cercetare pe grade științifice, un număr și o pondere ridicată a conducătorilor de doctorat.*

**Indicator V.2 Membri în colectivul de redacție al unei reviste naționale/internaționale (cotată de Web of Science, SCOPUS) sau în colectivul editorial al unor edituri internaționale consacrate; membri în think tank/grup internațional de experți la nivel european/mondial; membri (fellow, senior) ai unei societăți științifice internaționale**

* *Se analizează modul în care cercetătorii din organizația de cercetare, prin rezultatele și prestigiul lor, contribuie la creșterea vizibilității organizației de cercetare, a cercetării științifice românești din domeniul fundamental respectiv la nivel internațional și european.*
* *Se evaluează cu precădere, în perioada analizată, prezența cercetătorilor din organizația de cercetare în colectivele de redacție ale unor reviste naționale și internaționale de prestigiu, în colectivele editoriale ale unor edituri internaționale consacrate, în think tank-uri/grupuri internaționale de experți la nivel european/mondial, calitatea acestora de membri (fellow, senior) ai unor societăți științifice internaționale de prestigiu pentru domeniul respectiv.*

**Indicator V.3 Membri în conducerea/comitetul științific al unei organizații/asociații internaționale de specialitate**

* *Se analizează modul în care organizația de cercetare și cercetarea științifică românească beneficiază de un plus de vizibilitate și prestigiu prin reprezentanții pe care organizația de cercetare îi are în conducerea/comitetele științifice ale unor organizații/asociații internaționale de prestigiu.*
* *Se evaluează cu precădere, pentru perioada analizată, prezența cercetătorilor din organizația de cercetare în conducerea/comitetele științifice ale unor organizații/asociații internaționale de prestigiu.*

**Indicator V.4 Membri/experți în comisii/grupuri mixte de lucru ale autorităților publice la nivel național**

* *Se analizează modul în care organizația de cercetare, prin intermediul cercetătorilor săi, s-a implicat în perioada analizată în soluționarea unor probleme actuale ale societății.*
* *Se evaluează cu precădere, pentru perioada analizată, prezența cercetătorilor din organizația de cercetare în calitate de membri sau experți în comisii/grupuri mixte de lucru constituite de autorități publice la nivel național pentru fundamentarea și elaborarea unor proiecte de acte normative, a unor strategii și politici, planuri de acțiune, documente programatice etc.*
* *Se evaluează cu precădere un grad ridicat de conectare al organizației de cercetare, prin intermediul cercetătorilor săi, la nevoile reale ale societății și probarea prin dovezi a derulării de către organizația de cercetare a unor acțiuni cu un impact societal, economic și social.*

**Indicator V.5 Membri în consiliul unei școlii universitare de doctorat sau consiliul unei școli doctorale (CSUD); membri (fellow, senior) ai unei societăți științifice naționale; membri în comitet științific/editorial al unei reviste naționale de prestigiu**

* *Se analizează gradul în care organizația de cercetare, prin intermediul cercetătorilor săi, beneficiază în mediul academic și în societate, de recunoaștere a capacității sale de a contribui la coordonarea și creșterea calității procesului de formare a studenților doctoranzi, la dezvoltarea cunoașterii în domeniul cercetării fundamentale, la menținerea unor standarde ridicate de calitate și respectarea eticii și integrității academice în domeniul de cercetare specific.*
* *Se evaluează cu precădere pentru perioada analizată, prezența cercetătorilor din organizația de cercetare în forurile științifice de conducere ale școlilor doctorale și postdoctorale (consiliul unei școli universitare sau consiliul unei școli doctorale), prezența acestora în calitate de membri în societățile științifice naționale din domeniul cercetării fundamentale, în comitetele științifice/editoriale ale unor reviste de prestigiu etc.*
* *Se evaluează cu precădere un grad ridicat de recunoaștere a capacității organizației de cercetare, de a contribui, atât ca instituție, cât și prin intermediul cercetătorilor săi, la coordonarea și creșterea calității procesului de formare a studenților doctoranzi, la dezvoltarea cunoașterii în domeniul cercetării fundamentale, la menținerea unor standarde ridicate de calitate și respectarea eticii și integrității academice în domeniul de cercetare specific.*

**Indicator V.6 Premii/distincții/titluri**

* *Se analizează gradul în care rezultatele de prestigiu ale organizației de cercetare și ale cercetătorilor săi au beneficiat, în perioada analizată, de recunoaștere și validare de către Academia Română, de instituții și autorități ale statului, de societăți științifice internaționale și naționale, de universități în urma unor procese de selecție etc.*
* *Se evaluează cu precădere recunoașterea rezultatelor cercetătorilor din organizația de cercetare și a prestigiului lor profesional de către foruri naționale și internaționale consacrate, prin premii/distincții/titluri, respectiv: premiu al Academiei Române; premiu/distincție acordată de instituții/autorități ale statului; premiu (distincție) al unei societăți științifice naționale obținut printr-un proces de selecție; premiu (distincție) al unei societăți științifice internaționale obținut printr-un proces de selecție; titlul de Doctor Honoris Causa acordat de o universitate.*

*Notă: Nu se va lua în considerare premierea rezultatelor cercetării (PRECISI).*

| **CRITERIU GENERAL** | **INDICATORI** | **PUNCTAJ MAXIM** | **PUNCTAJ OBȚINUT** | **COMENTARIU** |
| --- | --- | --- | --- | --- |
| **VI. PLANUL STRATEGIC DE DEZVOLTARE AFERENT PERIOADEI ANALIZATE ȘI PENTRU URMĂTORII 5 ANI** | VI.1 Calitatea și fezabilitatea obiectivelor strategice propuse în raport cu misiunea organizației de cercetare și domeniul în care activează | *5* |  |  |
| VI.2 Gradul în care obiectivele științifice și instituționale sunt corelate cu tendințele relevante din domeniul științific al organizației și nevoile societății | *5* |  |  |
| **TOTAL** | **10** |  |  |

**Indicator VI.1 Calitatea și fezabilitatea obiectivelor strategice propuse în raport cu misiunea** organizației de cercetare **și mediul în care activează**

* *Se analizează: fezabilitatea obiectivelor strategice și măsura în care direcțiile strategice propuse susțin atingerea acestor obiective, în concordanță cu misiunea organizației de cercetare; calitatea planului strategic instituțional aferent perioadei analizate și pentru următorii ani; calitatea analizei SWOT* (Strengths, Weaknesses, Opportunities, Threats - Puncte tari, Puncte slabe, Oportunități, Amenințări) *a organizației de cercetare în raport cu mediul în care activează; gradul de corelare a direcțiilor de cercetare ale organizației cu cele specifice spațiului național și european al cercetării, dezvoltării, inovării și din domeniul în care organizația de cercetare activează și gradul de adecvare a politicii de resurse umane la cerințele Cartei Europene a Cercetătorilor, Codului de Conduită pentru recrutarea cercetătorilor, precum și angajamentului pentru Strategia de resurse umane pentru cercetători (Human Resources Strategy for Researchers) - HRS4R.*
* *Se evaluează cu precădere dacă obiectivele prezentate sunt fezabile, corecte și direcțiile strategice de dezvoltare propuse susțin implementarea acestora în raport cu misiunea organizației de cercetare, un Plan strategic instituțional realist și adecvat misiunii organizației de cercetare, un grad ridicat de corelarea a direcțiilor de cercetare specifice organizației de cercetare cu direcțiile specifice din spațiul național și european de cercetare, dezvoltare și inovare.*
* *Se evaluează cu precădere corelarea strategiei de resurse umane a organizației cu cerințele din Carta Europeană a Cercetătorilor, Codul de Conduită pentru recrutarea cercetătorilor, precum și angajamentul pentru Strategia de resurse umane pentru cercetători (Human Resources Strategy for Researchers) - HRS4R.*

**Indicator VI.2 Gradul în care obiectivele științifice și instituționale sunt corelate cu tendințele relevante din domeniul științific al organizației și nevoile societății**

* *Se analizează măsura în care organizația de cercetare asigură un cadru adecvat menținerii în contact permanent al cercetătorilor cu cele mai recente evoluții din domeniul de activitate, gradul de racordare al obiectivelor științifice și instituționale ale organizației de cercetare la tendințele relevante din domeniul științific în care aceasta activează și cu nevoile reale ale societății, după caz.*
* *Se evaluează cu precădere demersul pentru înființarea unui consiliu consultativ științific internațional.*
* *Se evaluează cu precădere planificarea unui cadru propice pentru susținerea inovării și transferului tehnologic.*
* *Se evaluează cu precădere un grad ridicat de corelare al obiectivelor științifice și instituționale cu tendințele relevante pe plan național și internațional din domeniul științific al organizației și nevoile societății.*

|  |
| --- |
| Concluzii/recomandări: |

***Anexa 2b. Raport individual/preliminar/final de evaluare pentru organizațiile de cercetare prevăzute la art. 7, 8 și 8^1 din Ordonanța Guvernului nr. 57/2002, aprobată cu modificări și completări prin Legea nr. 324/2003, cu modificările și completările ulterioare, care declară ca domeniu de activitate „cercetare aplicativă/dezvoltarea tehnologică/inovare”, cu excepția instituțiilor de învățământ superior de stat sau particulare***

**RAPORT INDIVIDUAL/PRELIMINAR/FINAL DE EVALUARE**

***(după caz)***

**Denumirea organizației de cercetare: ...**

**Perioada evaluată: ...**

**Data vizitei: ...**

**Componența echipei de experți evaluatori independenți**

**Date evaluator 1 - raportor echipă de experți evaluatori independenți**

**Nume și prenume: ...**

**Date evaluator 2**

**Nume și prenume: ...**

**Date evaluator 3**

**Nume și prenume: ...**

Stabilirea punctajelor pentru indicatorii aferenți criteriilor generale I și II se va face prin corelarea rezultatelor cu numărul de cercetători (CS I, CS II, CS III), echivalent normă întreagă, afiliați organizației de cercetare evaluate.

Se vor lua în considerare numai rezultatele prevăzute la indicatorii II.1 și II.2, pentru care autorul și-a declarat afilierea la organizația de cercetare respectivă.

Indicatorii de performanță asociați unui indicator sunt necumulativi.

În cazul organizațiilor de cercetare fără personalitate juridică, punctajele aferente criteriilor generale III-VI se vor stabili și prin analizarea indicatorilor aferenți instituției în subordonarea căreia acestea se află.

| **CRITERIU GENERAL** | **INDICATORI** | **PUNCTAJ MAXIM** | **PUNCTAJ OBȚINUT** | **COMENTARIU** |
| --- | --- | --- | --- | --- |
| **I. ACTIVITATEA DE DEZVOLTARE ȘI INOVARE** | I.1 Capacitatea de a atrage și de a gestiona fondurile de cercetare | 17 |  |  |
| I.2 Manifestări științifice organizate | 3 |  |  |
| I.3 Capacitatea de a dezvolta servicii, tehnologii, produse | 25 |  |  |
| I.4 Editarea și publicarea de reviste proprii ale organizației de cercetare sau cu implicarea cercetătorilor din organizație | 1 |  |  |
| I.5 Capacitatea de a pregăti tineri cercetători (doctorat, postdoctorat) | 4 |  |  |
| **TOTAL** | **50** |  |  |

**Indicator I.1 Capacitatea de a atrage și de a gestiona fondurile de cercetare**

* *Se analizează măsura în care organizația de cercetare demonstrează capacitatea de a atrage fonduri din câștigarea prin competiție a unor granturi/contracte obținute de la organizații/instituții naționale sau internaționale și de a gestiona resursele financiare disponibile.*
* *Indicatorii de performanță asociați indicatorului I.1 sunt:*
* *Contracte obținute/granturi câștigate de organizația de cercetare din fonduri europene/internaționale (număr);*
* *Valoarea contractelor obținute/granturilor câștigate de organizația de cercetare de la organizații/instituții internaționale (sume);*
* *Contracte obținute/granturi câștigate de organizația de cercetare de la organizații/instituții naționale (număr);*
* *Valoarea contractelor obținute/granturilor câștigate de organizația de cercetare de la organizații/instituții naționale (sume);*
* *Structura bugetului în funcție de specificul organizației de cercetare pe ultimii 5 ani.*
* *Se evaluează cu precădere câștigarea de către organizație prin competiție a unor granturi/contracte obținute de la organizații/instituții naționale și internaționale.*

**Indicator I.2 Manifestări științifice organizate**

* *Se analizează măsura în care organizația de cercetare, pentru diseminarea rezultatelor cercetării științifice, a organizat, atât în calitate de coordonator, cât și în parteneriat cu alte organizații de cercetare, manifestări științifice (congrese, conferințe, simpozioane, workshop-uri) sau școli de vară internaționale și/sau naționale.*
* *Indicatorii de performanță asociați indicatorului I.2 sunt:*
* *Manifestări științifice (congrese, conferințe, simpozioane, workshop-uri) sau școli de vară internaționale organizate;*
* *Manifestări științifice (congrese, conferințe, simpozioane, workshop-uri) sau școli de vară naționale organizate.*
* *Se evaluează cu precădere organizarea de manifestări științifice internaționale.*

*Notă:* *În cazul manifestărilor științifice internaționale se are în vedere o pondere de minimum 20% a participanților din străinătate.*

**Indicator I.3 Capacitatea de a dezvolta servicii, tehnologii, produse**

* *Se analizează măsura în care organizația de cercetare are impact societal, economic și social prin demonstrarea capacității de a dezvolta servicii, tehnologii, produse, reflectată, în funcție de misiunea organizației de cercetare, prin produse/tehnologii/metodologii dezvoltate/postate/rapoarte/studii de interes public/servicii de cercetare/consultanță/studii de impact raportat la finanțarea și numărul de cercetători de care a dispus.*
* *Indicatorii de performanță asociați indicatorului I.3 sunt:*
* *Produse/tehnologii/procedee/metodologii dezvoltate prin activități de cercetare rezultate în urma unor contracte economice sau de cercetare științifică;*
* *Tehnologii si servicii puse la dispoziția altor centre de cercetare pe baza de contract/colaborări proiecte (inclusiv postate în EERTIS - https://eertis.eu/) sau Open access;*
* *Rapoarte/studii de interes public sau cu beneficiari privați.*
* *Se evaluează cu precădere, în raport cu misiunea organizației de cercetare științifică, măsura în care aceasta demonstrează capacitatea de a dezvolta servicii, tehnologii, produse pentru beneficiari publici sau privați prin: rapoarte/studii/servicii de cercetare/consultanță/sisteme software de editare, publicare și de consultare on line de informații științifice/studii teoretice cu impact social sau în alte științe obținute prin competiție, comandate sau realizate la solicitarea beneficiarilor sau cu impact social sau în alte științe dovedit prin documente oficiale/relații contractuale/solicitări/comenzi.*

**Indicatorul I.4 Editarea și publicarea de reviste proprii ale organizației de cercetare sau cu implicarea cercetătorilor din organizație**

* *Se analizează măsura în care organizația de cercetare demonstrează capacitatea de a contribui la diseminarea rezultatelor cercetării științifice de calitate prin editarea și publicarea de reviste proprii indexate în Web of Science sau în alte baze de date internaționale recunoscute și gradul de implicare al cercetătorilor din organizație în editarea și publicarea de reviste indexate în baze de date internaționale recunoscute (Web of Science etc.).*
* *Indicatorii de performanță asociați indicatorului I.4 sunt:*
* *Editarea și publicarea de către organizația de cercetare a unei reviste proprii indexată Web of Science (Journal Citation Reports Q1/Q2/Q3/Q4, Emerging Sources Citation Index sau, în plus, reviste indexate Arts & Humanities Citation Index, pentru științe umaniste), SCOPUS;*
* *Editarea și publicarea de către organizația de cercetare a unei reviste proprii indexată CNCS (A sau B) sau în altă BDI recunoscută;*
* *Persoane afiliate organizației de cercetare evaluate având calitatea de editor șef al unei reviste indexată Web of Science (Journal Citation Reports Q1/Q2/Q3/Q4, Emerging Sources Citation Index sau, în plus, în reviste indexate Arts & Humanities Citation Index, pentru științe umaniste), SCOPUS;*
* *Persoane afiliate organizației de cercetare evaluate având calitatea de editor șef al unei reviste indexate CNCS (A sau B), pentru științe umaniste.*
* *Se evaluează cu precădere, în raport cu resursele disponibile, măsura în care organizația de cercetare demonstrează capacitatea de a edita și publica o revistă proprie indexată în baze de date internaționale recunoscute și un grad ridicat de implicare al cercetătorilor din organizație în editarea și publicarea unor reviste indexate în baze de date internaționale recunoscute.*

*Notă: În cazul revistelor indexate Journal Citation Reports, se vor lua în considerare factorii de impact (IF) sau scorurile de influență (AIS) calculate de Web of Science. Se consideră cea mai bună încadrare Q1, Q2, Q3 sau Q4 (între IF și AIS) din ultimele 5 ediții publicate de Journal Citation Reports raportat la anul evaluării.*

**Indicatorul I.5. Capacitatea de a pregăti tineri cercetători (doctorat, postdoctorat)**

* *Se analizează măsura în care organizația de cercetare contribuie la formarea de tineri cercetători (studii doctorale și postdoctorale) prin pregătirea de teze de doctorat și stagii postdoctorale în sectoare/departamente din organizația de cercetare, participări ale cercetătorilor din organizația de cercetare ca membri în comisii de susținere publică sau comisii de îndrumare ale tezelor de doctorat, cercetători având calitate de conducător de doctorat care activează în organizație sau proiecte POSDRU/POCU/MSCA/PNCDI/PNRR de cercetare postdoctorală și doctorală câștigate/derulate de organizația de cercetare.*
* *Indicatorii de performanță asociați indicatorului I.5 sunt:*
* *Teze de doctorat pregătite sau stagii postdoctorale efectuate în sectoare/departamente din cadrul organizației de cercetare;*
* *Cercetători afiliați organizației de cercetare care au participat ca membri în comisii de susținere publică a unei teze de doctorat sau în comisii de îndrumare ale tezelor de doctorat;*
* *Conducători de doctorat care activează în organizația de cercetare;*
* *Proiecte POSDRU/POCU/MSCA/PNCDI/PNRR de cercetare postdoctorală și doctorală câștigate/derulate de organizația de cercetare;*
* *Doctoranzi/cercetători postdoctoranzi în cadrul organizației de cercetare.*
* *Se evaluează cu precădere dacă organizația de cercetare demonstrează că a avut contribuții la formarea de tineri cercetători (studii doctorale și postdoctorale) prin cercetători având calitatea de conducători de doctorat care activează în organizația de cercetare, atragerea de doctoranzi/cercetători postdoctoranzi în cadrul organizației de cercetare, pregătirea de teze de doctorat în sectoare/departamente din organizația de cercetare, participări ale cercetătorilor din organizația de cercetare ca membri în comisii de susținere publică și comisii de îndrumare ale tezelor de doctorat sau prin proiecte POSDRU/POCU/MSCA/PNCDI/PNRR de cercetare postdoctorală și doctorală câștigate/derulate de organizația de cercetare.*

|  |  |  |  |  |
| --- | --- | --- | --- | --- |
| **CRITERIU GENERAL** | **DESCRIPTORI** | **PUNCTAJ MAXIM** | **PUNCTAJ OBȚINUT** | **COMENTARIU** |
| **II. REZULTATELE ACTIVITĂȚII DE CERCETARE ȘI IMPACT LA NIVEL INTERNAȚIONAL ȘI NAȚIONAL** | **II.1** Lucrări de amploare și importanță fundamentală; cărți, tratate, enciclopedii, monografii, studii și capitole coordonate/publicate/editate; articole publicate; brevete aplicate/valorificate/obținute | 35 |  |  |
| **II.2** Lucrări și comunicări prezentate la manifestări științifice | 5 |  |  |
| **II.3** Vizibilitate și impact al lucrărilor publicate | 10 |  |  |
| **TOTAL** | **50** |  |  |

**Indicatorul II.1 Lucrări de amploare și importanță fundamentală; cărți, tratate, enciclopedii, monografii, studii și capitole coordonate/publicate/editate; articole publicate; brevete aplicate /valorificate/obținute**

* *Se analizează productivitatea organizației de cercetare, în raport cu resursele avute la dispoziție (inclusiv cele umane exprimate ca număr cercetători – echivalent normă întreagă), respectiv cu finanțarea de care a beneficiat organizația de cercetare, din perspectiva producției științifice materializată, în funcție de misiunea specifică organizației de cercetare în articole publicate în reviste indexate (Journal Citation Reports Q1, Q2, Q3, Q4, Emerging Sources Citation Index sau, în plus, Arts & Humanities Citation Index, pentru științe umaniste), SCOPUS, IEEE sau indexate CNCS (A sau B), pentru științe umaniste, tratate/cărți/monografii publicate de cercetătorii din organizația de cercetare în calitate de autori sau editori la edituri internaționale și naționale consacrate, capitole în aceste categorii de publicații, brevete aplicate/valorificate/obținute.*
* *Indicatorii de performanță asociați indicatorului II.1 sunt:*
* *Articole publicate într-o revistă indexată Web of Science (Journal Citation Reports Q1, Q2, Q3, Q4, Emerging Sources Citation Index sau, în plus, Arts & Humanities Citation Index, pentru științe umaniste), SCOPUS, IEEE;*
* *Articole publicate într-o revistă indexată CNSC (A sau B), pentru științe umaniste;*
* *Tratate/cărți/monografii sau capitole publicate în calitate de autor la o editură consacrată din străinătate;*
* *Tratate/cărți/monografii publicate în calitate de editor/coordonator la o editură consacrată din străinătate;*
* *Tratate/cărți/monografii publicate sau capitole în calitate de autor la o editură clasificată CNCS A sau B sau la o editură consacrată din țară;*
* *Tratate/cărți/monografii publicate în calitate de editor/coordonator la o editură clasificată CNCS A sau B sau la o editură consacrată din țară;*
* *Cereri de brevete înregistrate și publicate;*
* *Brevete aplicate/valorificate la nivel național sau internațional sau valorificate la nivel internațional (cu prioritate UE/OCDE);*
* *Certificate de soi/ rasă aplicate/valorificate la nivel național sau internațional sau valorificate la nivel internațional (cu prioritate UE/OCDE);*
* *Brevete obținute la nivel internațional (cu prioritate UE/OCDE) sau la nivel național;*
* *Proprietate intelectuală, certificate ORDA.*
* *Se evaluează cu precădere o productivitate ridicată a organizației de cercetare din perspectiva producției științifice, materializată, în funcție de misiunea specifică organizației de cercetare, în articole publicate în reviste indexate Web of Science (Journal Citation Reports Q1, Q2, Q3, Q4, Emerging Sources Citation Index sau, în plus, pentru științe umaniste, Arts & Humanities Citation Index ), SCOPUS, IEEE sau, în plus, pentru științe umaniste, articole publicate într-o revistă indexată CNSC (A sau B), tratate/cărți/monografii publicate de cercetătorii din organizația de cercetare în calitate de autori sau editori la edituri internaționale și naționale consacrate, capitole în aceste categorii de publicații.*
* *Se evaluează cu precădere brevetele aplicate/valorificate în ”Registrul național al brevetelor de invenție”, în cadrul OSIM, România, brevetele internaționale înregistrate la Oficiul European de Brevete (European Patent Office – EPO) sau în Organizația Mondială a Proprietății intelectuale (World Intelectual Property Organization, WIPO) sau la alte baze de date pentru brevete internaționale.*

*Notă: În cazul revistelor indexate Journal Citation Reports, se vor lua în considerare factorii de impact (IF) sau scorurile de influență (AIS) calculate de Web of Science. Se consideră cea mai bună încadrare Q1, Q2, Q3 sau Q4 (între IF și AIS) din ultimele 5 ediții publicate de Journal Citation Reports raportat la anul evaluării.*

*În cazul articolelor, se vor lua în considerare numai cele pentru care autorul a precizat afilierea la organizația de cercetare evaluată.*

**Indicatorul II.2 Lucrări prezentate și comunicări la manifestări științifice**

* *Se analizează, în funcție de specificul organizației, măsura în care cercetătorii științifici din organizația de cercetare diseminează rezultatele cercetărilor derulate în cadrul unor evenimente științifice de prestigiu.*
* *Indicatorii de performanță asociați indicatorului II.2 sunt:*
* *Lucrări prezentate la o manifestare științifică internațională, publicate într-un volum indexat Web of Science - Conference Proceedings Citation Index (CPCI-S), Conference Proceedings Citation Index- Social Science & Humanities (CPCI-SSH), clasificate IEEE proceedings;*
* *Lucrări prezentate la o manifestare științifică internațională, publicate într-un volum editat cu ISBN (non – WoS);*
* *Lucrări invitate/keynote prezentate la o manifestare științifică internațională;*
* *Lucrări invitate/keynote prezentate la o manifestare științifică națională.*
* *În funcție de specificul domeniului, se evaluează cu precădere un grad ridicat de diseminare a rezultatelor cercetării științifice din organizație prin intermediul participării cercetătorilor științifici la evenimente științifice internaționale de prestigiu și publicarea prezentărilor realizate în volume ale conferințelor indexate Web of Science (WOS) sau cu ISBN (non – WOS), prin invitarea acestora în calitate de keynote speakers la manifestări științifice naționale și internaționale.*

*Notă: În cazul lucrărilor prezentate la manifestări științifice, se vor lua în considerare numai cele pentru care autorul a precizat afilierea la organizația de cercetare evaluată.*

**Indicatorul II.3 Vizibilitate și impact al lucrărilor publicate**

* *Se analizează vizibilitatea științifică și impactul publicațiilor organizației de cercetare prin intermediul numărului de citări consemnate de acestea în reviste indexate WOS, SCOPUS, IEEE sau, în plus, pentru științe umaniste Arts & Humanities Citation Index, în reviste indexate CNCS (A sau B) și cărți (exclus autocitări).*
* *Indicatorii de performanță asociați indicatorului II.3 sunt:*
* *Număr citări acumulate de organizația de cercetare în perioada supusă evaluării în următoarele baze de date:*

*- Web of Science;*

*- SCOPUS; IEEE;*

*- în plus, pentru științe umaniste Arts & Humanities Citation Index, în reviste indexate CNCS (A sau B) și cărți.*

* *Se evaluează cu precădere identificarea unui număr important de citări, în perioada analizată, ale lucrărilor publicate de organizația de cercetare în reviste indexate WOS, SCOPUS, IEEE sau, în plus, pentru științe umaniste, Arts & Humanities Citation Index, în reviste indexate CNCS (A sau B) și cărți, indiferent de anul apariției lucrării citate.*

*Notă: În cazul citărilor, se vor lua în considerare numai cele pentru lucrările publicate de autor cu afiliere la organizația de cercetare evaluată.*

| **CRITERIU GENERAL** | **INDICATORI** | **PUNCTAJ MAXIM** | **PUNCTAJ OBȚINUT** | **COMENTARIU** |
| --- | --- | --- | --- | --- |
| **III.** **MANAGEMENT ȘI CAPACITATE INSTITUȚIONALĂ** | III.1 Sistemul de management al calității (certificare de către instituții abilitate) | 3 |  |  |
| III.2 Regulamente, norme, proceduri implementate la nivelul organizației de cercetare | 2 |  |  |
| III.3 Etica și integritatea academică în cercetare | 5 |  |  |
| III.4 Infrastructura de cercetare corelată cu misiunea și obiectivele organizației de cercetare (modul în care infrastructura răspunde misiunii organizației de cercetare) | 10 |  |  |
| III.5 Organizație de cercetare membră în rețele științifice/structuri asociative | 5 |  |  |
| III.6 Laboratoare de încercări, teste, analize acreditate sau neacreditate; biblioteci și baze de date Open access create sau administrate, în măsura în care au existat fonduri disponibile | 10 |  |  |
| III.7 Gradul de digitalizare al organizației de cercetare | 3 |  |  |
| III.8 Sistemul de management al inovării | 2 |  |  |
| **TOTAL** | **40** |  |  |

***Indicatorul III.1 Sistemul de management al calității (certificare de către instituții abilitate)***

* *Se analizează dacă organizația are regulament sau procedură internă de management al calității elaborată, aprobată și implementată, manual al calității și alte proceduri specifice, precum și dacă organizația de cercetare a fost acreditată de instituții abilitate în domeniul managementului calității.*
* *Se evaluează cu precădere dacă organizația are regulament sau procedură de managementul calității implementată, manual al calității, procedură de tratare a riscurilor și oportunităților și, în general, existența unor proceduri privind calitatea pentru activitățile derulate.*
* *Punctajul maxim se acordă atunci când organizația de cercetare face dovada unei acreditări ISO 9001 din partea unei instituții abilitate.*

***Indicatorul III.2 Regulamente, norme, proceduri implementate la nivelul organizației de cercetare***

* *Se analizează dacă organizația de cercetare are regulament de organizare și funcționare și regulament intern actualizate conform reglementărilor legale în vigoare, regulamente/proceduri elaborate, aprobate și implementate privind managementul activității de cercetare, evaluarea performanțelor salariaților integritate, egalitate de șanse etc.*
* *Se evaluează cu precădere un grad ridicat de implementare a regulamentelor, normelor și procedurilor și un grad ridicat de încredere în Sistemul de control intern managerial (SCIM) al organizației de cercetare.*

***Indicatorul III.3 Etica și integritatea academică în cercetare***

* *Se analizează existența codului de etică, comisiei de etică în cercetare, a unei proceduri specifice pentru funcționarea comisiei și măsura în care comisia își dovedește funcționalitatea în cazul unor sesizări.*
* *Se evaluează cu precădere dacă organizația de cercetare are cod de etică, procedură de funcționare a comisiei de etică elaborate, aprobate și implementate, existența comisii de etică și integritate academică și documente care atestă funcționarea comisiei de etică, în cazul unor sesizări.*

**Indicator III.4 Infrastructura de cercetare corelată cu misiunea și obiectivele organizației de cercetare** (modul în care infrastructura răspunde misiunii organizației de cercetare)

* *Se analizează măsura în care infrastructura răspunde misiunii organizației de cercetare și gradul de dezvoltare al infrastructurii de cercetare-dezvoltare și inovare în raport cu activitățile derulate în cadrul organizației.*
* *Se evaluează cu precădere dacă infrastructura de cercetare este adecvată misiunii organizației de cercetare, un grad ridicat de dezvoltare al acesteia, precum și existența unei strategii și a unui plan de investiții.*

**Indicator III.5 Organizație de cercetare membră în rețele științifice/structuri asociative**

* *Se analizează capacitatea organizației de cercetare de a se integra în rețele de cercetare și structuri asociative dovedită prin acorduri/protocoale încheiate și alte documente furnizate de organizație privind funcționalitatea parteneriatelor, cu accent pe depunerea și câștigarea în comun de proiecte, organizarea de evenimente științifice comune, elaborarea de publicații științifice etc.*
* *Se evaluează cu precădere dacă organizația de cercetare are încheiate acorduri/protocoale de colaborare, dacă există documente doveditoare privind faptul că acestea sunt funcționale (depunerea și câștigarea de proiecte în parteneriat, organizarea de manifestări științifice în parteneriat, elaborarea în comun de articole/studii/cărți etc.).*

**Indicator III.6 Laboratoare de încercări, teste, analize acreditate sau neacreditate; biblioteci și baze de date Open access create/administrate - în măsura în care au existat fonduri disponibile**

* *Se analizează, în corelație cu domeniul în care activează organizația de cercetare și fondurile disponibile, gradul de dotare al organizației de cercetare cu laboratoare de încercări, teste, analize și situația acreditării acestora sau existența unor biblioteci proprii, baze de date Open access și intensitatea accesării acestora.*
* *Se evaluează cu precădere dacă, în corelație cu fondurile disponibile și domeniul în care activează, organizația de cercetare are laboratoare de încercări, teste analize și dacă acestea sunt acreditate și se evaluează cu precădere dacă are bibliotecă proprie* ***sau*** *baze de date Open access și dacă există dovezi că informațiile științifice din bibliotecă, bazele de date Open access au fost accesate.*

**Indicator** **III.7** **Gradul de digitalizare al organizației de cercetare**

* *Se analizează dacă, în raport cu misiunea organizației de cercetare și în corelație cu standardele actuale în domeniu, infrastructura IT este adecvată desfășurării activității cercetătorilor și măsura în care organizația de cercetare are un website actualizat cu rezultatele cercetărilor realizate în organizația de cercetare în regim open acces.*
* *Se evaluează cu precădere dacă infrastructura IT este adecvată misiunii organizației de cercetare, organizația de cercetare are website în limba română și limba engleză și, în corelație cu fondurile disponibile, website-ul este actualizat cu rezultate ale cercetării publicate în regim Open access.*

**Indicator III.8 Sistemul de management al inovării**

* *Se analizează dacă organizație are regulament/procedură de management al inovării, aprobată și implementată și dacă a organizat un centru de transfer tehnologic propriu.*
* *Punctajul maxim se acordă atunci când organizația de cercetare face dovada unei acreditări/certificări a sistemului de management al inovării din partea unei instituții abilitate și a înființării/funcționării unui centru de transfer tehnologic.*

|  |  |  |  |  |
| --- | --- | --- | --- | --- |
| **CRITERIU GENERAL** | **INDICATORI** | **PUNCTAJ MAXIM** | **PUNCTAJ OBȚINUT** | **COMENTARIU** |
| **IV. PERFORMANȚA ȘI IMPACTUL SOCIOECONOMIC** | IV.1 Măsura în care activitatea răspunde unor interese publice de importanță națională sau locală | 5 |  |  |
| IV.2 Capacitatea de a dezvolta colaborări naționale și internaționale | 10 |  |  |
| IV.3 Contribuția la dezvoltare experimentală și inovare la nivel național și internațional | 10 |  |  |
| **TOTAL** | **25** |  |  |

**Indicator IV.1 Măsura în care activitatea răspunde unor interese publice de importanță națională sau locală**

* *Se analizează și evaluează, raportat la domeniul de cercetare-dezvoltare, finanțare și resursa umană de care dispune, capacitatea organizației de coordonare sau participare la elaborarea unor studii, proiecte sectoriale, proiecte de cercetare de impact local sau național; servicii de cercetare pentru sau în parteneriat cu operatori economici*.
* *Se evaluează cu precădere coordonarea sau participarea la elaborarea unor lucrări complexe cu impact național și local, la nivel economic/social.*

**Indicator IV.2 Capacitatea de a dezvolta colaborări naționale și internaționale**

* *Se analizează capacitatea organizației de cercetare de a dezvolta colaborări naționale și internaționale care au ca rezultate principale utilizarea în comun a unor componente ale infrastructurii de cercetare, asigurarea accesului cercetătorilor din alte organizații de cercetare la diferite componente ale infrastructurii proprii (inclusiv IOSIN); servicii suport pentru alte organizații de cercetare sau cercetători din afara organizației, cooptarea de organizații partenere sau cercetători din alte organizații în proiectele inițiate.*
* *Se evaluează cu precădere existența unor dovezi privind gradul ridicat de utilizare în comun a infrastructurii cu alte organizații de cercetare, punerea la dispoziție a unor componente din infrastructura de cercetare pentru utilizarea de către cercetători din alte organizații de cercetare, furnizarea de servicii către alte organizații de cercetare sau cercetători din cadrul acestora, atragerea de cercetători sau organizații de cercetare în proiecte de cercetare tip inter și transdisciplinare.*

**Indicator IV.3 Contribuția la dezvoltare experimentală și inovare la nivel național și internațional**

* *Se analizează lucrările identificate de organizația de cercetare ca fiind de referință pentru știința din perspectiva contribuțiilor aduse de organizația de cercetare prin intermediul acestora și a dovezilor privind gradul de recunoaștere a impactului acestora de către comunitatea științifică națională și internațională; se vor analiza rezultatele cercetării aplicative și brevetele de invenții identificate de organizația de cercetare ca având impact economic.*
* *Se evaluează cu precădere publicarea de lucrări de referință pentru domeniul respectiv, de ex. handbook; cărți la cele mai prestigioase edituri; rezultate evidențiate, de exemplu, pe coperta unor reviste de prestigiu, organizarea de activități de diseminare a rezultatelor activității științifice prin evenimente/studii/rapoarte de amploare și cu prestigiu dovedit în comunitatea științifică națională și internațională; lucrări de dezvoltare experimentală/brevete de invenții pentru sau în parteneriat cu mediul economic.*

|  |  |  |  |  |
| --- | --- | --- | --- | --- |
| **CRITERIU GENERAL** | **INDICATORI** | **PUNCTAJ MAXIM** | **PUNCTAJ OBȚINUT** | **COMENTARIU** |
| **V. RESURSE UMANE** | V.1 Structura personalului pe grade științifice și ponderea conducătorilor de doctorat, respectiv oportunități de evoluție în carieră | 10 |  |  |
| V.2 Membri în colectivul de redacție al unei reviste naționale/internaționale (cotată de Web of Science, SCOPUS) sau în colectivul editorial al unor edituri internaționale consacrate; membri în think tank/grup internațional de experți la nivel european/mondial; membri (fellow, senior) ai unei societăți științifice internaționale | 1 |  |  |
| V.3 Membri în conducerea/comitetul științific unei organizații sau asociații internaționale de specialitate | 1 |  |  |
| V.4 Membri / experți în comisii/grupuri mixte de lucru ale autorităților publice la nivel național | 1 |  |  |
| V.5 Membri ai unei școli doctorale; membri (fellow, senior) al unei societăți științifice naționale; membri în comitet științific/editorial al unei reviste naționale de prestigiu | 1 |  |  |
| V.6 Premii/distincții/titluri | 1 |  |  |
| **TOTAL** | **15** |  |  |

**Indicator V.1 Structura personalului pe grade științifice și ponderea conducătorilor de doctorat, respectiv oportunități de evoluție în carieră**

* *Se analizează oportunitățile de evoluție în carieră oferite de organizația de cercetare membrilor săi, structura personalului de cercetare științifică pe grade științifice, numărul și ponderea doctorilor în științe, a conducătorilor de doctorat, calitatea echipei de cercetare în ansamblul său și măsura în care aceasta este adecvată misiunii și activităților derulate de organizația de cercetare.*
* *Se evaluează cu precădere oportunitățile de evoluție în carieră* *oferite cercetătorilor în cadrul organizației de cercetare, o structură echilibrată a personalului total și a personalului de cercetare pe grade științifice, un număr și o pondere ridicată a conducătorilor de doctorat.*

**Indicator V.2 Membri în colectivul de redacție al unei reviste naționale/internaționale (cotată de Web of Science, SCOPUS) sau în colectivul editorial al unor edituri internaționale consacrate; membri în think tank/grup internațional de experți la nivel european/mondial; membri ai unei societăți științifice internaționale**

* *Se analizează modul în care cercetătorii din organizația de cercetare, prin rezultatele și prestigiul lor, contribuie la creșterea vizibilității organizației de cercetare, a cercetării științifice românești din domeniul aplicativ respectiv, la nivel internațional și european.*
* *Se evaluează cu precădere, în perioada analizată, prezența cercetătorilor din organizația de cercetare în colectivele de redacție ale unor reviste naționale și internaționale de prestigiu, în colectivele editoriale ale unor edituri internaționale consacrate, în think tank-uri/grupuri internaționale de experți la nivel european/mondial, calitatea acestora de membri (fellow, senior) ai unor societăți științifice internaționale de prestigiu pentru domeniul respectiv.*

**Indicator V.3 Membri în conducerea/comitetul științific al unei organizații sau asociații internaționale de specialitate**

* *Se analizează modul în care organizația de cercetare și cercetarea științifică românească beneficiază de un plus de vizibilitate și prestigiu prin reprezentanții pe care organizația de cercetare îi are în conducerea/comitetele științifice ale unor organizații/asociații internaționale de prestigiu.*
* *Se evaluează cu precădere, pentru perioada analizată, prezența cercetătorilor din organizația de cercetare în conducerea/comitetele științifice ale unor organizații/asociații internaționale de prestigiu.*

**Indicator V.4 Membri/experți în comisii/grupuri mixte de lucru ale autorităților publice la nivel național**

* *Se analizează modul în care organizația de cercetare, prin intermediul cercetătorilor săi, s-a implicat în perioada analizată în soluționarea unor probleme actuale ale societății.*
* *Se evaluează cu precădere, pentru perioada analizată, prezența cercetătorilor din organizația de cercetare în calitate de membri sau experți în comisii/grupuri mixte de lucru constituite de autorități publice la nivel național pentru fundamentarea și elaborarea unor proiecte de acte normative, a unor strategii și politici, planuri de acțiune, documente programatice etc.*

**Indicator V.5 Membri ai unei școli doctorale; membri (fellow, senior) ai unei societăți științifice naționale; membri în comitetul științific sau editorial al unei reviste naționale de prestigiu**

* *Se analizează gradul în care organizația de cercetare, prin intermediul cercetătorilor săi, beneficiază în mediul academic și în societate, de recunoaștere a capacității sale de a contribui la coordonarea și creșterea calității procesului de formare a studenților doctoranzi, la dezvoltarea cunoașterii în domeniul de cercetare specific, la menținerea unor standarde ridicate de calitate și respectarea eticii și integrității academice în domeniul de cercetare specific.*
* *Se evaluează cu precădere pentru perioada analizată, apartenența cercetătorilor din organizația de cercetare la școli doctorale în calitate de coordonatori/îndrumători, prezența acestora în calitate de membri în societățile științifice naționale din domeniul de cercetare specific, în comitetele științifice/editoriale ale unor reviste de prestigiu etc.*

**Indicator V.6 Premii/distincții/titluri**

* *Se analizează gradul în care rezultatele de prestigiu ale organizației de cercetare și ale cercetătorilor săi au beneficiat, în perioada analizată, de recunoașterea unor foruri naționale și internaționale consacrate, instituții și autorități ale statului, de societăți științifice internaționale și naționale, universități, în urma unor procese de selecție etc.*
* *Se evaluează cu precădere recunoașterea rezultatelor cercetătorilor din organizația de cercetare și a prestigiului lor profesional de către foruri naționale și internaționale consacrate, prin premii/distincții/titluri, respectiv: premiu al Academiei Române; premiu/distincție acordată de instituții/autorități ale statului; premiu (distincție) al unei societăți științifice naționale obținut printr-un proces de selecție; premiu (distincție) al unei societăți științifice internaționale obținut printr-un proces de selecție; titlul de Doctor Honoris Causa acordat de o universitate etc.*

***Notă:*** *Nu se va lua în considerare premierea rezultatelor cercetării (PRECISI).*

|  |  |  |  |  |
| --- | --- | --- | --- | --- |
| **CRITERIU GENERAL** | **INDICATORI** | **PUNCTAJ MAXIM** | **PUNCTAJ OBȚINUT** | **COMENTARIU** |
| **VI. PLANUL STRATEGIC DE DEZVOLTARE AFERENT PERIOADEI ANALIZATE ȘI PENTRU URMĂTORII 5 ANI** | VI.1 Calitatea și fezabilitatea obiectivelor strategice propuse în raport cu misiunea organizației de cercetare și domeniul în care activează | 10 |  |  |
| VI.2 Gradul în care obiectivele științifice și instituționale sunt corelate cu tendințele relevante din domeniul științific al organizației și nevoile societății | 10 |  |  |
| **TOTAL** | **20** |  |  |

**Indicator VI.1 Calitatea și fezabilitatea obiectivelor strategice propuse în raport cu misiunea organizației și mediul în care activează**

* *Se analizează: fezabilitatea obiectivelor strategice și măsura în care direcțiile strategice propuse susțin atingerea acestor obiective, în concordanță cu misiunea organizației de cercetare; calitatea planului strategic instituțional aferent perioadei analizate și pentru următorii ani; calitatea analizei SWOT a organizației de cercetare în raport cu mediul în care activează; gradul de corelare a direcțiilor de cercetare ale organizației cu cele specifice spațiului național și european al cercetării, dezvoltării, inovării și din domeniul în care organizația de cercetare activează și gradul de adecvare a politicii de resurse umane la cerințele Cartei Europene a Cercetătorilor, Codului de Conduită pentru recrutarea cercetătorilor, precum și angajamentului pentru Strategia de resurse umane pentru cercetători (Human Resources Strategy for Researchers) - HRS4R.*
* *Se evaluează cu precădere dacă obiectivele prezentate sunt fezabile, corecte și direcțiile strategice de dezvoltare propuse susțin implementarea acestora în raport cu misiunea organizației de cercetare, un Plan strategic instituțional realist și adecvat misiunii organizației de cercetare, un grad ridicat de corelarea a direcțiilor de cercetare specifice organizației de cercetare cu direcțiile specifice din spațiul național si european de cercetare, dezvoltare si inovare.*
* *Se evaluează cu precădere corelarea strategiei de resurse umane a organizației cu cerințele din Carta Europeană a Cercetătorilor, Codul de Conduită pentru recrutarea cercetătorilor, precum și angajamentul pentru Strategia de resurse umane pentru cercetători (Human Resources Strategy for Researchers) - HRS4R.*

**Indicator VI.2 Gradul în care obiectivele științifice și instituționale sunt corelate cu tendințele relevante din domeniul științific al organizației de cercetare și nevoile societății**

* *Se analizează măsura în care organizația de cercetare asigură un cadru adecvat menținerii în contact permanent al cercetătorilor cu cele mai recente evoluții din domeniul de activitate, propice inovării și transferului tehnologic; gradul de racordare al obiectivelor științifice și instituționale ale organizației de cercetare la tendințele relevante din domeniul științific în care aceasta activează și cu nevoile reale ale societății.*
* *Se evaluează cu precădere susținerea inovării și transferului tehnologic; demersul pentru înființarea unui consiliu consultativ științific internațional al organizației de cercetare; un grad ridicat de corelare al obiectivele științifice și instituționale cu tendințele relevante pe plan național și internațional din domeniul științific al organizației și nevoile societății.*

|  |
| --- |
| Concluzii/recomandări: |

***Anexa 2c. Raport individual/preliminar/final de evaluare pentru instituțiile de învățământ superior de stat sau particulare***

**RAPORT INDIVIDUAL/PRELIMINAR/FINAL DE EVALUARE**

***(după caz)***

**Denumirea organizației de cercetare: ...**

**Perioada evaluată: ...**

**Data vizitei: ...**

**Componența echipei de experți evaluatori independenți**

**Date evaluator 1 - raportor echipă de experți evaluatori independenți**

**Nume și prenume: ...**

**Date evaluator 2**

**Nume și prenume: ...**

**Date evaluator 3**

**Nume și prenume: ...**

Stabilirea punctajelor pentru indicatorii aferenți criteriilor generale I și II se va face prin corelarea rezultatelor cu numărul de cercetători (CS I, CS II, CS III sau echivalent), echivalent normă întreagă, afiliați organizației de cercetare evaluate.

Se vor lua în considerare numai rezultatele prevăzute la indicatorii II.1 și II.2, pentru care autorul și-a declarat afilierea la organizația de cercetare respectivă.

Indicatorii de performanță asociați unui indicator sunt necumulativi.

În cazul organizațiilor de cercetare fără personalitate juridică, punctajele aferente criteriilor generale III-VI se vor stabili și prin analizarea indicatorilor aferenți instituției în subordonarea căreia acestea se află.

| **CRITERIU GENERAL** | **INDICATORI** | **PUNCTAJ MAXIM** | **PUNCTAJ OBȚINUT** | **COMENTARIU** |
| --- | --- | --- | --- | --- |
| **I. ACTIVITATEA DE DEZVOLTARE ȘI INOVARE** | I.1 Capacitatea de a atrage și de a gestiona fondurile de cercetare | 15 |  |  |
| I.2 Manifestări științifice organizate | 5 |  |  |
| I.3 Capacitatea de a dezvolta servicii, tehnologii, produse | 10 |  |  |
| I.4 Editarea și publicarea de reviste proprii ale organizației de cercetare sau cu implicarea cercetătorilor din organizația de cercetare | 5 |  |  |
| I.5 Capacitatea de a pregăti tineri cercetători (doctorat, postdoctorat) | 10 |  |  |
| **TOTAL** | **45** |  |  |

**Indicator I.1 Capacitatea de a atrage și de a gestiona fondurile de cercetare**

* *Se analizează măsura în care organizația de cercetare demonstrează capacitatea de a atrage fonduri din câștigarea prin competiție a unor granturi/contracte obținute de la organizații/instituții naționale sau internaționale și de a gestiona resursele financiare disponibile.*
* *Indicatorii de performanță asociați indicatorului I.1 sunt:*
* *Contracte obținute/granturi câștigate de organizația de cercetare din fonduri europene/internaționale (număr, valoare-sumele din evidențele contabile);*
* *Contracte obținute/granturi câștigate de organizația de cercetare de la organizații/instituții naționale (număr, valoare-sumele din evidențele contabile);*
* *Cereri de finanțare depuse la proiecte naționale/internaționale (număr) în competițiile deschise în perioada evaluată;*
* *Structura bugetului în funcție de specificul organizației de cercetare pe ultimii 5 ani.*
* *Se evaluează cu precădere, câștigarea de către organizație prin competiție a unor granturi/contracte obținute de la organizații/instituții naționale și internaționale.*

*Notă:* *În cazul contractelor/granturilor naționale nu sunt luate în considerare competițiile pentru care sunt eligibile numai anumite categorii de organizații de cercetare (Programul Nucleu, Granturile Academiei Române).*

**Indicator I.2 Manifestări științifice organizate**

* *Se analizează măsura în care organizația de cercetare, pentru diseminarea rezultatelor cercetării științifice, a organizat, atât în calitate de coordonator, cât și în parteneriat cu alte organizații de cercetare, manifestări științifice (congrese, conferințe, simpozioane, workshop-uri) sau școli de vară internaționale și/sau naționale.*
* *Indicatorii de performanță asociați indicatorului I.2 sunt:*
* *Manifestări științifice (congrese, conferințe, simpozioane, workshop-uri) sau școli de vară internaționale organizate;*
* *Manifestări științifice (congrese, conferințe, simpozioane, workshop-uri) sau școli de vară naționale organizate.*
* *Se evaluează cu precădere organizarea de manifestări științifice internaționale.*

*Notă:* *În cazul manifestărilor științifice internaționale (organizate cu prezență fizică sau în format hibrid) se are în vedere o pondere de minimum 20% a participanților din străinătate.*

**Indicator I.3 Capacitatea de a dezvolta servicii, tehnologii, produse**

* *Se analizează măsura în care organizația de cercetare are impact societal, economic și social prin demonstrarea capacității de a dezvolta servicii, tehnologii, produse, reflectată, în funcție de misiunea organizației de cercetare, prin produse/tehnologii/metodologii dezvoltate/postate/rapoarte/studii de interes public/servicii de cercetare/consultanță/studii de impact.*
* *Indicatorii de performanță asociați indicatorului I.3 sunt:*
* *Produse/tehnologii/metodologii dezvoltate prin activități de cercetare rezultate în urma unor contracte economice sau de cercetare științifică;*
* *Tehnologii și servicii puse la dispoziție pe bază de contract/colaborări proiecte (inclusiv cele postate în EERTIS - https://eertis.eu/) sau Open access;*
* *Rapoarte/studii de interes public sau cu beneficiari privați.*
* *Se evaluează cu precădere, în raport cu misiunea organizației de cercetare științifică, măsura în care aceasta demonstrează capacitatea de a dezvolta servicii, tehnologii, produse pentru beneficiari publici sau privați prin: rapoarte/studii/servicii de cercetare/consultanță/sisteme software de editare, publicare și de consultare on line de informații științifice studii teoretice cu impact social sau în alte științe dovedit.*

*Notă:* *În cazul rapoartelor/studiilor de interes public sau cu beneficiari privați se vor lua în considerare doar acelea care au fost obținute prin competiție sau realizate la solicitarea beneficiarilor sau cu impact social sau în alte științe dovedit prin documente oficiale/relații contractuale/solicitări/comenzi.*

**Indicator I.4 Editarea și publicarea de reviste proprii ale organizației de cercetare sau cu implicarea cercetătorilor din organizația de cercetare**

* *Se analizează măsura în care organizația de cercetare demonstrează capacitatea de a contribui la diseminarea rezultatelor cercetării științifice de calitate prin editarea și publicarea de reviste proprii indexate în Web of Science sau în alte baze de date internaționale recunoscute și gradul de implicare al cercetătorilor/cadrelor didactice afiliați organizației în editarea și publicarea de reviste indexate în baze de date internaționale recunoscute (Web of Science etc.).*
* *Indicatorii de performanță asociați indicatorului I.4 sunt:*
* *Editarea și publicarea de către organizația de cercetare a unei reviste proprii indexată Web of Science (Journal Citation Reports Q1/Q2/Q3/Q4, Emerging Sources Citation Index și, în plus, pentru științe umaniste, indexate Arts & Humanities Citation Index), Scopus;*
* *Editarea și publicarea de către organizația de cercetare/universitate a unei reviste proprii indexată CNCS (A sau B) sau a unei reviste indexată în baze de date internaționale (BDI) recunoscute;*
* *Persoane afiliate organizației de cercetare evaluate având calitatea de editor șef al unei reviste indexată Web of Science (Journal Citation Reports Q1/Q2/Q3/Q4, Emerging Sources Citation Index sau, în plus, pentru științe umaniste, indexată Arts & Humanities Citation Index), Scopus;*
* *Persoane afiliate organizației de cercetare evaluate având calitatea de editor șef al unei reviste indexate CNCS (A sau B) sau a unei reviste BDI recunoscută.*
* *Se evaluează cu precădere, în raport cu resursele disponibile, măsura în care organizația de cercetare demonstrează capacitatea de a edita și publica o revistă proprie indexată în baze de date internaționale (BDI) recunoscute și un grad ridicat de implicare al cercetătorilor din organizația de cercetare în editarea și publicarea unor reviste indexate în baze de date internaționale recunoscute.*

*Notă:* *În cazul revistelor indexate Journal Citation Reports, se vor lua în considerare factorii de impact (IF) sau scorurile de influență (AIS) calculate de Web of Science.*

*Se consideră cea mai bună încadrare Q1, Q2, Q3 sau Q4 (între IF și AIS) din ultimele 5 ediții publicate de Journal Citation Reports raportat la anul evaluării.*

**Indicator I.** **5. Capacitatea de a pregăti tineri cercetători (doctorat, postdoctorat)**

* *Se analizează măsura în care organizația de cercetare contribuie la formarea de tineri cercetători (studii doctorale și postdoctorale) prin pregătirea de teze de doctorat în sectoare/departamente din organizația de cercetare, participări ale cercetătorilor din organizația de cercetare ca membri în comisii de susținere publică a tezelor de doctorat, cercetători având calitatea de doctorat, care activează în organizație sau proiecte POSDRU/POCU/MSCA/PNCDI/PNRR de cercetare postdoctorală și doctorală câștigate/derulate de organizația de cercetare.*
* *Indicatorii de performanță asociați indicatorului I.5 sunt:*
* *Teze de doctorat pregătite sau stagii postdoctorale efectuate în sectoare/departamente din cadrul organizației de cercetare;*
* *Cadre didactice afiliate/cercetători afiliați organizației de cercetare care au participat ca membri în comisii de susținere publică a unei teze de doctorat sau în comisii de îndrumare ale tezelor de doctorat;*
* *Conducători de doctorat care activează în organizația de cercetare;*
* *Proiecte POSDRU/POCU/MSCA/PNCDI/PNRR de cercetare postdoctorală și doctorală câștigate/derulate de organizația de cercetare;*
* *Doctoranzi/cercetători postdoctoranzi în cadrul organizației de cercetare.*
* *Se evaluează cu precădere dacă organizația de cercetare demonstrează că a avut contribuții la formarea de tineri cercetători (studii doctorale și postdoctorale) prin cercetători având calitate de conducători de doctorat care activează în universitate, atragerea de doctoranzi/cercetători postdoctoranzi în cadrul organizației de cercetare și a proiectelor de cercetare și stimularea pentru înscrierea la studii doctorale și postdoctorale, pregătirea de teze de doctorat în sectoare/departamente din organizația de cercetare, participări ale cercetătorilor din organizația de cercetare ca membri în comisii de susținere publică a tezelor de doctorat sau prin proiecte POSDRU/POCU/MSCA/PNCDI/PNRR de cercetare postdoctorală și doctorală câștigate/derulate de organizația de cercetare/universitate.*

|  |  |  |  |  |
| --- | --- | --- | --- | --- |
| **CRITERIU GENERAL** | **INDICATORI** | **PUNCTAJ MAXIM** | **PUNCTAJ OBȚINUT** | **COMENTARIU** |
| **II. REZULTATELE ACTIVITĂȚII DE CERCETARE ȘI IMPACT LA NIVEL INTERNAȚIONAL ȘI NAȚIONAL** | **II.1** Lucrări de amploare și importanță fundamentală; cărți, tratate, enciclopedii, monografii, studii și capitole coordonate/publicate/editate; articole publicate; brevete aplicate/valorificate/obținute | 42 |  |  |
| **II.2** Lucrări și comunicări prezentate la manifestări științifice | 3 |  |  |
| **II.3** Vizibilitate și impact al lucrărilor publicate | 10 |  |  |
| **TOTAL** | **55** |  |  |

**Indicator II.1 Lucrări de amploare și importanță fundamentală; cărți, tratate, enciclopedii, monografii, studii și capitole coordonate/publicate/editate; articole publicate; brevete obținute/ aplicate/valorificate/**

* *Se analizează productivitatea organizației de cercetare, în raport cu resursele avute la dispoziție (inclusiv cele umane), respectiv cu finanțarea de care a beneficiat organizația de cercetare, din perspectiva producției științifice materializată, în funcție de misiunea specifică organizației de cercetare în tratate/cărți/monografii publicate de cercetătorii din organizația de cercetare în calitate de autori sau editori la edituri internaționale și naționale consacrate, capitole în aceste categorii de publicații, articole publicate în reviste indexate Web of Science, Scopus sau, pentru științe umaniste, Arts&Humanities* *sau indexate CNSC (A sau B), în dicționare, atlase, enciclopedii (tipărite sau online), ediții critice sau traducerile unor texte literare, texte științifice, brevete aplicate/valorificate/obținute.*
* *Indicatorii de performanță asociați indicatorului II.1 sunt:*
* *Articole publicate într-o revistă indexată Web of Science (Journal Citation Reports Q1, Q2, Q3, Q4, Emerging Sources Citation Index și, în plus, pentru științe umaniste Arts & Humanities Citation Index), SCOPUS, IEEE;*
* *Articole publicate într-o revistă indexată CNSC (A sau B), pentru științe umaniste;*
* *Tratate/cărți/monografii publicate în calitate de autor la o editură consacrată din străinătate;*
* *Tratate/cărți/monografii publicate în calitate de editor/coordonator la o editură consacrată din străinătate;*
* *Tratate/cărți/monografii publicate în calitate de autor la Editura Academiei Române sau la o editură clasificată CNCS A;*
* *Tratate/cărți/monografii publicate în calitate de editor/coordonator la Editura Academiei Române sau la o editură clasificată CNCS A;*
* *Tratate/cărți/monografii publicate în calitate de autor o editură consacrată din țară sau la o editură clasificată CNCS B;*
* *Tratate/cărți/monografii publicate în calitate de editor la o editură consacrată din țară sau la o editură clasificată CNCS B;*
* *Capitole în tratate/cărți/monografii publicate la o editură consacrată din străinătate;*
* *Capitole în tratate/cărți/monografii publicate la Editura Academiei Române sau la o editură clasificată CNCS A;*
* *Capitole în tratate/cărți/monografii publicate la o editură consacrată din țară sau la o editură clasificată CNCS B;*
* *Dicționare, atlase, enciclopedii (tipărite sau online); ediții critice sau traducerile unor texte literare, texte științifice;*
* *Cereri de brevete înregistrate și publicate;*
* *Brevete aplicate/valorificate la nivel național sau internațional sau valorificate la nivel internațional (cu prioritate UE/OCDE);*
* *Certificate de soi/ rasă aplicate/valorificate la nivel național sau internațional sau valorificate la nivel internațional (cu prioritate UE/OCDE);*
* *Brevete obținute la nivel internațional (cu prioritate UE/OCDE) sau la nivel național;*
* *Proprietate intelectuală, certificate ORDA.*
* *Se evaluează cu precădere o productivitate ridicată a organizației de cercetare, în raport cu resursele avute la dispoziție (inclusiv cele umane), respectiv cu finanțarea de care a beneficiat organizația de cercetare, din perspectiva producției științifice, materializată, în funcție de misiunea specifică organizației de cercetare, în articole publicate în reviste indexate Web of Science (Journal Citation Reports Q1, Q2, Q3, Q4, Emerging Sources Citation Index sau, în plus, pentru științe umaniste Arts & Humanities Citation Index), SCOPUS, IEEE sau indexate CNSC (A sau B), brevete aplicate/valorificate/obținute, tratate/cărți/monografii publicate de cercetătorii din organizația de cercetare în calitate de autori sau editori la edituri internaționale, capitole în aceste categorii de publicații, dicționare, atlase, enciclopedii (tipărite sau online), ediții critice sau traducerile unor texte literare, texte științifice.*
* *Se analizează cu precădere, brevetele aplicate/valorificate în “Registrul național al brevetelor de invenție”, în cadrul OSIM, Romania; brevete internaționale înregistrate în Oficiul European de Brevete (European Patent Office - EPO) sau în Organizația Mondială a Proprietății Intelectuale (World Intellectual Property Organization WIPO) sau la alte baze de date internaționale (pentru brevetele internaționale), în situația în care corespund misiunii organizației de cercetare.*

*Notă:* *În cazul revistelor indexate Journal Citation Reports, se vor lua în considerare factorii de impact (IF) sau scorurile de influență (AIS) calculate de Web of Science. Se consideră cea mai bună încadrare Q1, Q2, Q3 sau Q4 (între IF și AIS) din ultimele 5 ediții publicate de Journal Citation Reports raportat la anul evaluării. Se consideră categoria care corespunde celui mai favorabil nivel de recunoaștere al brevetului. Se raportează doar articolele în care este menționată afilierea instituțională a cadrelor didactice sau de cercetare angajate în organizația de cercetare.*

**Indicator II.2 Lucrări și comunicări prezentate la manifestări științifice**

* *Se analizează măsura în care cercetătorii științifici din organizația de cercetare diseminează și testează rezultatele cercetărilor derulate în cadrul unor evenimente științifice de prestigiu.*
* *Indicatorii de performanță asociați indicatorului II.2 sunt:*
* *Lucrări prezentate la o manifestare științifică internațională, publicate într-un volum indexat Web of Science - Conference Proceedings Citation Index Science (CPCI-S), Conference Proceedings Citation Index- Social Science & Humanities (CPCI-SSH), clasificate IEEE proceedings;*
* *Lucrări prezentate la o manifestare științifică internațională, publicate într-un volum editat cu ISBN (non – WoS);*
* *Lucrări invitate/keynote prezentate la o manifestare științifică internațională;*
* *Lucrări invitate/keynote prezentate la o manifestare științifică națională.*
* *Se evaluează cu precădere un grad ridicat de diseminare a rezultatelor cercetării științifice din organizație prin intermediul participării cercetătorilor științifici la evenimente științifice internaționale și naționale de prestigiu și publicarea prezentărilor realizate în volume ale conferințelor indexate Web of Science (WOS) sau cu ISBN (non – WOS), prin invitarea acestora în calitate de keynote speakers la manifestări științifice naționale și internaționale.*

*Notă: În cazul lucrărilor prezentate la manifestări științifice, se vor lua în considerare numai cele pentru care autorul a precizat afilierea la organizația de cercetare evaluată. În cazul lucrărilor invitate/keynote prezentate la o manifestare științifică se va proba printr-o copie a diplomei de lector sau a invitației (exclusiv POS, ERASMUS).*

**Indicator II.3 Vizibilitate și impact al lucrărilor publicate**

* *Se analizează vizibilitatea științifică și impactul publicațiilor organizației de cercetare prin intermediul numărului de citări consemnate de acestea în reviste indexate WOS, SCOPUS, IEEE sau, în plus, pentru științe umaniste Arts & Humanities Citation Index, reviste indexate CNSC (A sau B) și cărți (exclus autocitări).*
* *Indicatorii de performanță asociați indicatorului II.3 sunt:*
* *Număr citări acumulate de organizația de cercetare în perioada supusă evaluării în următoarele baze de date:*

*- Web of Science;*

*- SCOPUS; IEEE;*

*- în plus, pentru științe umaniste în Arts & Humanities Citation Index, reviste indexate CNSC (A sau B) și cărți.*

* *Se evaluează cu precădere identificarea unui număr important de citări, în perioada analizată, ale lucrărilor publicate de organizația de cercetare în reviste indexate WOS, SCOPUS, IEEE sau, în plus, pentru științe umaniste Arts & Humanities Citation Index, reviste indexate CNSC (A sau B) și cărți, indiferent de anul apariției lucrării citate.*

*Notă: În cazul citărilor, se vor lua în considerare numai cele pentru lucrările publicate de autor cu afiliere la organizația de cercetare evaluată.*

| **CRITERIU GENERAL** | **INDICATORI** | **PUNCTAJ MAXIM** | **PUNCTAJ OBȚINUT** | **COMENTARIU** |
| --- | --- | --- | --- | --- |
| **III. MANAGEMENT ȘI CAPACITATE INSTITUȚIONALĂ** | III.1 Sistemul de management al calității (certificare de către instituții abilitate) | 5 |  |  |
| III.2 Regulamente, norme, proceduri implementate la nivelul organizației de cercetare | 5 |  |  |
| III.3 Etica și integritatea academică în cercetare | 5 |  |  |
| III.4 Infrastructura de cercetare corelată cu misiunea și obiectivele organizației de cercetare (modul în care infrastructura răspunde misiunii organizației de cercetare) | 12 |  |  |
| III.5 Organizație de cercetare membră în rețele științifice/structuri asociative | 6 |  |  |
| III.6 Laboratoare de încercări, teste, analize acreditate/neacreditate; biblioteci și baze de date Open access create/administrate în măsura în care au existat fonduri disponibile | 7 |  |  |
| III.7 Gradul de digitalizare al organizației de cercetare | 6 |  |  |
| **TOTAL** | **46** |  |  |

**Indicator III.1 Sistemul de management al calității (certificare de către instituții abilitate)**

* *Se evaluează dacă organizația are un regulament/o procedură de managementul calității elaborată, aprobată și implementată, un manual al calității, procedură de tratare a riscurilor și oportunităților și, în general, existența unor proceduri privind calitatea pentru activitățile derulate.*
* *Se evaluează cu precădere dacă organizația are un regulament/o procedură de managementul calității elaborată, aprobată și implementată, un manual al calității, procedură de tratare a riscurilor și oportunităților și, în general, existența unor proceduri privind calitatea pentru activitățile derulate.*
* *Punctajul maxim se acordă atunci când organizația de cercetare face dovada unei acreditări ISO 9001 din partea unei instituții abilitate.*

**Indicator III.2 Regulamente, norme, proceduri implementate la nivelul organizației de cercetare**

* *Se analizează dacă organizația de cercetare are regulament de organizare și funcționare și regulament intern actualizate conform reglementărilor legale în vigoare, regulamente/proceduri elaborate, aprobate și implementate privind managementul activității de cercetare, evaluarea performanțelor salariaților integritate, egalitate de șanse etc.*
* *Se evaluează cu precădere un grad ridicat de implementare a regulamentelor, normelor și procedurilor și un grad ridicat de încredere în Sistemul de control intern managerial (SCIM) al organizației de cercetare.*

**Indicator III.3 Etica și integritatea academică în cercetare**

* *Se evaluează cu precădere, dacă organizația de cercetare are cod de etică, procedură de funcționare a comisie de etică elaborate, aprobate și implementate, existența comisiei de etică și integritate academică și documente care atestă funcționarea comisiei de etică, în cazul unor sesizări.*

**Indicator III.4 Infrastructura de cercetare corelată cu misiunea și obiectivele organizației de cercetare**

* *Se analizează măsura în care infrastructura răspunde misiunii organizației de cercetare.*
* *Se analizează gradul de dezvoltare a infrastructurii de cercetare, dezvoltare si inovare.*
* *Se evaluează cu precădere dacă infrastructura de cercetare este adecvată misiunii instituției evaluate, gradul ridicat de dezvoltare al acesteia, precum și existența unei strategii și a unui plan de investiții.*

**Indicator III.5 Organizație de cercetare membră în rețele științifice/structuri asociative**

* *Se evaluează cu precădere, dacă organizația de cercetare are încheiate acorduri/protocoale de colaborare, dacă există documente doveditoare privind faptul că acestea sunt funcționale (depunerea și câștigarea de proiecte în parteneriat, organizarea de manifestări științifice în parteneriat, elaborarea în comun de publicații științifice: articole/studii/cărți etc.)*

**Indicator III.6 Laboratoare de încercări, teste, analize acreditate sau neacreditate; biblioteci și baze de date Open access create/ administrate - în măsura în care au existat fonduri disponibile**

* *Se evaluează cu precădere, dacă, în corelație cu fondurile disponibile, organizația de cercetare are laboratoare de încercări, teste analize și dacă acestea sunt sau nu acreditate* ***sau*** *se evaluează cu precădere dacă, în corelație cu fondurile disponibile, organizația de cercetare are bibliotecă proprie* ***sau*** *baze de date Open access și dacă există dovezi că informațiile din bibliotecă, bazele de date Open access au fost accesate/intensitatea accesării acestora.*

**Indicator** **III.7** **Gradul de digitalizare al organizației de cercetare**

* *Se analizează dacă, în raport cu misiunea organizației de cercetare și în corelație cu standardele actuale în domeniu, infrastructura IT este adecvată desfășurării activității cercetătorilor și măsura în care organizația de cercetare are un website actualizat cu rezultatele cercetărilor realizate în organizația de cercetare în regim open acces.*
* *Se evaluează cu precădere, dacă infrastructura IT este adecvată misiunii organizației de cercetare, organizația de cercetare are website în limba română și limba engleză și, în corelație cu fondurile disponibile, website-ul este actualizat cu rezultate ale cercetării publicate în regim Open access.*

|  |  |  |  |  |
| --- | --- | --- | --- | --- |
| **CRITERIU GENERAL** | **INDICATORI** | **PUNCTAJ MAXIM** | **PUNCTAJ OBȚINUT** | **COMENTARIU** |
| **IV. PERFORMANȚA ȘI IMPACTUL SOCIOECONOMIC** | IV.1 Măsura în care activitatea răspunde unor interese publice de importanță națională sau locală | 10 |  |  |
| IV.2 Capacitatea de a dezvolta colaborări naționale și internaționale | 8 |  |  |
| IV.3 Contribuția la știința și cultura națională și mondială | 8 |  |  |
| **TOTAL** | **26** |  |  |

**Indicator IV.1 Măsura în care activitatea răspunde unor interese publice de importanță națională sau locală**

* *Se analizează dacă activitatea desfășurată de organizație răspunde unor interese publice de importanță națională sau locală în corelație cu misiunea acesteia, dacă realizează studii, proiecte sectoriale, proiecte de cercetare de impact local sau național; servicii de cercetare pentru sau în parteneriat cu operatori economici.*
* *Se evaluează cu precădere, coordonarea sau participarea la elaborarea unor lucrări complexe, de impact național și local.*

**Indicator IV.2 Capacitatea de a dezvolta colaborări naționale și internaționale**

* *Se analizează capacitatea organizației de cercetare de a dezvolta colaborări naționale și internaționale care au ca rezultate principale utilizarea în comun a unor componente ale infrastructurii de cercetare, asigurarea accesului cercetătorilor din alte organizații de cercetare la diferite componente ale infrastructurii proprii (inclusiv IOSIN); servicii suport pentru alte organizații de cercetare sau cercetători din afara organizației, cooptarea de organizații partenere sau cercetători din alte organizații în proiectele inițiate.*
* *Se evaluează cu precădere, un grad ridicat de utilizare în comun a infrastructurii cu alte organizații de cercetare, punerea la dispoziție a unor componente din infrastructura de cercetare pentru utilizarea de către cercetători din alte organizații de cercetare, furnizarea de servicii către alte organizații de cercetare sau cercetători din cadrul acestora, atragerea de cercetători sau organizații de cercetare în proiecte de cercetare tip inter și transdisciplinare.*

**Indicator IV.3 Contribuția la știința și cultura națională și mondială**

* *Se analizează lucrările identificate de organizația de cercetare ca fiind de referință pentru știința și cultura națională și mondială din perspectiva contribuțiilor aduse de organizația de cercetare prin intermediul acestora și a dovezilor privind gradul de recunoaștere a impactului acestora de către comunitatea științifică națională și internațională.*
* *Se evaluează cu precădere, publicarea de lucrări de referință pentru domeniul respectiv, de ex. handbook; dicționare/enciclopedii; cărți la cele mai prestigioase edituri; rezultate evidențiate, de exemplu, pe coperta unor reviste de prestigiu, organizarea de activități de diseminare a rezultatelor activității științifice prin evenimente/studii/rapoarte de amploare și cu prestigiu dovedit în comunitatea științifică națională și internațională.*

|  |  |  |  |  |
| --- | --- | --- | --- | --- |
| **CRITERIU GENERAL** | **INDICATORI** | **PUNCTAJ MAXIM** | **PUNCTAJ OBȚINUT** | **COMENTARIU** |
| **V. RESURSE UMANE** | V.1 Structura personalului pe grade științifice și ponderea conducătorilor de doctorat, respectiv oportunități de evoluție în carieră | 3 |  |  |
| V.2 Membri în colectivul de redacție al unei reviste naționale/internaționale (cotată de Web of Science, SCOPUS) sau în colectivul editorial al unor edituri internaționale consacrate; membri în think tank/grup internațional de experți la nivel european/mondial; membri (*fellow*, *senior*) ai unei societăți științifice internaționale | 3 |  |  |
| V.3 Membri în conducerea/comitetul științific unei organizații/asociații internaționale de specialitate | 3 |  |  |
| V.4 Membri/experți în comisii/grupuri mixte de lucru ale autorităților publice la nivel național | 3 |  |  |
| V.5 Membri în consiliul unei școlii universitare de doctorat sau consiliul unei școli doctorale (CSUD); membri (*fellow*, *senior*) ai unei societăți științifice naționale; membri în comitet științific/editorial al unei reviste naționale de prestigiu | 3 |  |  |
| V.6 Premii/distincții/titluri | 3 |  |  |
| **TOTAL** | **18** |  |  |

**Indicator V.1 Structura personalului pe grade științifice și ponderea conducătorilor de doctorat, respectiv oportunități de evoluție în carieră**

* *Se analizează oportunitățile de evoluție în carieră oferite de organizația de cercetare membrilor săi, structura personalului de cercetare științifică pe grade științifice, numărul și ponderea doctorilor în științe, a conducătorilor de doctorat, calitatea echipei de cercetare în ansamblul său și măsura în care aceasta este adecvată misiunii și activităților derulate de organizația de cercetare.*
* *Se analizează structura personalului total și a personalului de cercetare, ponderea cadrelor didactice (lector - profesor universitar), respectiv cercetători (CS III – CS I) în total personal de cercetare-dezvoltare și ponderea conducătorilor de doctorat.*
* *Se analizează numărul de doctori în științe și ponderea în personalul de cercetare-dezvoltare.*

**Indicator V.2 Membri în colectivul de redacție al unei reviste naționale/internaționale (cotată de Web of Science, SCOPUS) sau în colectivul editorial al unor edituri internaționale consacrate; membri în think tank/grup internațional de experți la nivel european/mondial; membri ai unei societăți științifice internaționale**

* *Se evaluează modul în care cercetătorii din organizația de cercetare, prin rezultatele și prestigiul lor, contribuie la creșterea vizibilității organizației de cercetare, a cercetării științifice românești din domeniul fundamental respectiv la nivel internațional și european.*
* *Se evaluează cu precădere, prezența cercetătorilor seniori din organizația de cercetare în colectivele de redacție ale unor reviste naționale și internaționale de prestigiu, în colectivele editoriale ale unor edituri internaționale consacrate, în think tank-uri/grupuri internaționale de experți la nivel european/mondial, calitatea acestora de membri (fellow, senior) ai unor societăți științifice internaționale de prestigiu pentru domeniul respectiv.*

**Indicator V.3 Membri în conducerea/comitetul științific al unei organizații sau asociații internaționale de specialitate**

* *Se evaluează modul în care organizația de cercetare și cercetarea științifică românească beneficiază de un plus de vizibilitate și prestigiu prin reprezentanții pe care organizația de cercetare îi are în conducerea/comitetele științifice ale unor organizații/asociații internaționale de prestigiu.*
* *Se evaluează cu precădere, prezența cercetătorilor din organizația de cercetare în conducerea/comitetele științifice ale unor organizații/asociații internaționale de prestigiu.*

**Indicator V.4 Membri/experți în comisii/grupuri mixte de lucru ale autorităților publice la nivel național**

* *Se evaluează modul în care organizația de cercetare, prin intermediul cercetătorilor săi, s-a implicat în soluționarea unor probleme actuale ale societății.*
* *Se evaluează cu precădere, prezența cercetătorilor din organizația de cercetare în calitate de membri sau experți în comisii/grupuri mixte de lucru constituite de autorități publice la nivel naționale pentru fundamentarea și elaborarea unor reglementări legale, a unor strategii și politici, planuri de acțiune, documente programatice etc.*
* *Se evaluează cu precădere un grad ridicat de conectare al organizației de cercetare, prin intermediul cercetătorilor săi, la nevoile reale ale societății și probarea prin dovezi a derulării de către organizația de cercetare a unor acțiuni cu un impact economic și social.*

**Indicator V.5 Membri** **în consiliul unei școlii universitare de doctorat sau consiliul unei școli doctorale (CSUD); membri (fellow, senior) ai unei societăți științifice naționale; membri în comitet științific/editorial al unei reviste naționale de prestigiu**

* *Se analizează gradul în care organizația de cercetare, prin intermediul cercetătorilor săi, beneficiază de recunoaștere a capacității sale de a contribui la coordonarea și creșterea calității procesului de formare a studenților doctoranzi, la dezvoltarea cunoașterii în domeniul fundamental de cercetare specific, la menținerea unor standarde ridicate de calitate și respectarea eticii și integrității academice în domeniul de cercetare specific.*
* *Se evaluează gradul în care organizația de cercetare, prin intermediul cercetătorilor săi, beneficiază de o recunoaștere a capacității sale de a contribui la coordonarea și creșterea calității procesului de formare a studenților doctoranzi, la dezvoltarea cunoașterii în domeniul fundamental de cercetare specific, la menținerea unor standarde ridicate de calitate și respectarea eticii și integrității academice în domeniul de cercetare specific.*
* *Se evaluează cu precădere prezența cercetătorilor din organizația de cercetare în forurile științifice de conducere ale școlilor doctorale și postdoctorale (consiliul unei școli universitare sau consiliul unei școli doctorale), prezența acestora în calitate de membri în societățile științifice naționale din domeniul fundamental de cercetare, în comitetele științifice/editoriale ale unor reviste de prestigiu etc.*

**Indicator V.6 Premii/distincții/titluri**

* *Se evaluează modul în care rezultatele cercetătorilor din organizația de cercetare și prestigiul lor profesional beneficiază de recunoașterea (prin premii/distincții/titluri) unor foruri naționale și internaționale consacrate, premierea acestora de către Academia Română, premierea organizației de cercetare de către instituții/autorități ale statului (ASAS, AOSR, ASTR, academii de ramură, CNCSIS, etc.), premierea cercetătorilor de către o societate științifică națională, premii naționale în domeniu, conferirea titlului de Doctor Honoris Causa membrilor organizației de cercetare.*
* *Se evaluează gradul în care rezultatele de prestigiu ale organizației de cercetare și ale cercetătorilor săi sunt recunoscute și validate de Academia Română, de instituții și autorități ale statutului, de societăți științifice naționale și internaționale, de universități în urma unor procese de selecție etc.*

***Notă:*** *Nu se va lua în considerare premierea rezultatelor cercetării (PRECISI).*

|  |  |  |  |  |
| --- | --- | --- | --- | --- |
| **CRITERIU GENERAL** | **INDICATORI** | **PUNCTAJ MAXIM** | **PUNCTAJ OBȚINUT** | **COMENTARIU** |
| **VI. PLANUL STRATEGIC DE DEZVOLTARE AFERENT PERIOADEI ANALIZATE ȘI PENTRU URMĂTORII 5 ANI** | VI.1 Calitatea și fezabilitatea obiectivelor strategice propuse în raport cu misiunea organizației de cercetare și domeniul în care activează | 5 |  |  |
| VI.2 Gradul în care obiectivele științifice și instituționale sunt corelate cu tendințele relevante din domeniul științific al organizației și nevoile societății | 5 |  |  |
| **TOTAL** | **10** |  |  |

**Indicator VI.1 Calitatea și fezabilitatea obiectivelor strategice propuse în raport cu misiunea organizației și mediul în care activează**

* *Se evaluează cu precădere dacă obiectivele prezentate sunt fezabile, iar direcțiile strategice de dezvoltare propuse susțin implementarea acestora în raport cu misiunea organizației de cercetare. Se analizează Planul strategic instituțional.*
* *Se evaluează cu precădere calitatea Analizei SWOT în raport cu mediul în care activează.*
* *Se evaluează cu precădere gradul de corelație și integrarea direcțiilor de cercetare specifice organizației de cercetare în direcțiile specifice din spațiul național si european de cercetare, dezvoltare si inovare.*
* *Se evaluează cu precădere modul în care politica de resurse umane răspunde cerințelor din Carta Europeană a Cercetătorilor, Codul de Conduită pentru recrutarea cercetătorilor, precum și angajamentul pentru Strategia de resurse umane pentru cercetători (Human Resources Strategy for Researchers) - HRS4R.*

**Indicator VI.2 Gradul în care obiectivele științifice și instituționale sunt corelate cu tendințele relevante din domeniul științific al organizației și nevoile societății**

* *Se evaluează cu precădere demersul pentru înființarea unui consiliu consultativ științific internațional.*
* *Se evaluează cu precădere existența unui cadru propice pentru susținerea inovării și transferului tehnologic.*
* *Se evaluează cu precădere gradul în care obiectivele științifice și instituționale sunt corelate cu tendințele relevante pe plan național și internațional din domeniul științific al organizației și nevoile societății.*

|  |
| --- |
| Concluzii/recomandări: |